Euskara salbatzeko, zaborra sortu? | :: begizta.net ::\nEspainiako inperialismoa zuritzeagatik, Filipinetako zinemetan eskaini ala ez aztertzen ari diren euskal filma sari… https://t.co/56066kzYuK 11:55:30 AM abendua 04, 2019\nurriak 7, 2019\nElkarrizketa interesgarria argitaratu dugu aurreko ARGIAren zenbakian, Lander Arretxeak Telleria anaiei egindakoa. Euskarazko kazetaritzaren ekosisteman eta euskalgintzaren erronkei buruzko eztabaidetan azkenaldian entzundako ildo bat ahoan bilorik gabe erakusten dutelako egin zait interesgarri: euskara salbatzeko zaborra –eta bereziki telezaborra– sortu behar dugu. Euskarazko zaborra sortzearen eta Espainian funtzionatzen duena kopiatzearen beharra defendatzen dute gordin.\n“Euskaraz ere behar dugu zaborra, gero norberak erabakiko du zer ikusiko duen”, dio Julen Telleriak elkarrizketaren hasieran. Euskaldunok telebistan zer aukeratu izango bagenu, agian zentzu apur bat izango luke esaldiak. Espainian arrakasta minimo bat duten saio txatxuen kopia txarra egitera heltzen ez den telebista da dugun kate publiko bakarra. Hizkuntza eta kultura bat duintasunez bizi eta gozatzeko komunitate batek behar dituen tresnetako bat da hedabide publikoa, berez. Herri normal antzerako bat bagina, aurrena komunitatearen beharrak bermatzea luke eginkizun nagusia EiTBk. Eta gero, akaso, agian, apika eta beharbada, zaborra sortu.\nBaina hori ez da gure kasua. ETB zerbaitetan bereizi bada, zabor kopiagintza faktoria handi bat bilakatzen izan da. Aurrekontuaren zati nagusia eramaten duen erdarazko katean begi-bistakoa da, baina baita kirolak, mariatxiek eta errepikapenen errepikapenek ETB1en uzten diguten hutsune bakanetan ere, salbuespen duin apurrak salbuespen. Europan telezaborra sortzen, Italiakoekin batera, txapeldunak diren Espainiako kateetan funtzionatzen duena gurera ekartzeko lotsarik ez izatea da proposamena. Jendeari “hori” gustatzen zaiolako. “Jendeak –bereziki gazteek– kontsumitu eta eskatzen” duena denez, izan gaitezen gu ere zabor, baina euskaraz.\nZaborra bai, baina espainiarra? Bada, “Hego Euskal Herrian oso espainolak garela behingoz aitortu” eta jendea “gertuko sentiarazteko” baliatu behar ditugu Espainiako hedabideek sortutako erreferentzia kulturalak eta hizkuntza bera, diote telleriatarrek. Horregatik, euskara erdarara hurbildu eta haren esamoldeak geure egitea proposatzen dute, edo behintzat horretaz ez lotsatu. Zehatzago, Gaztea irrati publikoan urte luzez Jon Gotzonek gorpuzten duen euskañolari eustea, euskaldunen egiazko “errealitate gordina” hori delako, eta kontrakoa “garbizalekeria” litzatekeelako.\nHau da, ETB gaztelania menperatzen dutenentzako hedabidea dela berresteaz gain, bide horretan sakontzeko beste pausu bat ematea da kontua. Lapurdi, Baxenafarroa eta Zuberoako euskaldunen eta gainerakoen arteko muga harresiago bilakatuz. Haiek, haien zabor frantsesa sor dezatela euskara salbatzeko.\nDiskurtso horretan harrigarriena zait, hedabide publikoa ondo ezagutzen dutenez, beraiek onartzen eta kritikatzen dutela ETB1en agerikoa den baliabide falta handia. Eta euskarazko katean bereziki. Beraz, asko jota, kopia txarraren kopia txarra egitera hel gintezke askoz baliabide eta diru gutxiago izanik. Baliabide horiek ukatzen edo murrizten dituzten kultur politiken arduradunez hitz bat bera ere ez dute eskaini. Ea hurrengo batean, Arantxa Tapiarekin tomate gainerreak prestatzen aritzen diren bitartean, aukera baliatzen duten.\nEuskara jende gehiagorengana eraman behar da = jendeari gustatzen zaiona eman behar zaio = jendeak Diario Vasco eta Gran Hermano ditu maite = egin dezagun berdina, baina euskaraz. Hau da, gizakion (eta kazetaritzaren) berezko gaitasun eraldatzailea alboratu, eta zure jarduna egungo egoera betikotzen laguntzera mugatu asmo “handiago” baten mesedetan, kasu honetan, euskara salbatzearen izenean. Gizartea aldatu beharrean norbera “gizartera” moldatuz, aldian-aldian ustez nagusi diren desio, gustu eta nahien arabera. Egunotan “klima ez, sistema aldatu” milioika lagunek dioten bitartean, “aldatu hizkuntza, ez sistema” agertzen zaigu gurean. Akaso, Euskal Erdia izan dadin hizkuntza gutxitu bat putzu sakon eta ilunetik ateraraziko duen herri bakanetakoa munduan, berau menpeko eta bazterreko bihurtu duen sistema ekonomiko eta kulturala ukitu barik. Merkatu kapitalistaren logika geure eginez, audientzia jainkotzat hartuta, sentsazionalismoa eta arinkeria oinarri duen zaborra jarriz gure sormenaren abiapuntu.\n“Ez gara izugarri harro egongo akaso egindakoarekin, ez da izango guretzat egingo genukeena”. Helburu handi batek sakrifizio dosia behar omen. Eta euskaldunok ohi dugun gisan, ezin bestela izan antza. “Jaten duguna gara”, dio Jakoba Errekondok. Gorputzaz gain gogoa ere osasuntsu elikatzea nahiago dugu beste batzuek. Norbera harro egoteko moduko kazetaritza egiten saiatzea, alegia. Zaborra eta menpekotasuna ikur dituzten hedabide toxikoetatik deskolonizatzeko, adibidez.\n6 iruzkin - “Euskara salbatzeko, zaborra sortu?”\n2019(e)ko urriak 7 - 16:51\nZaborra ematea errazena du prestakuntza gabeko kazetariak, sukaldariak, musikariak… Zaborretik gorako zerbait emateko, zeure burua prestatu behar duzu, analfabeto izateari utzita. Irakurri ez duenak, ordea, zer eta nola idatziko ote du? Hor sartzen dira ETBko aurkezle, beren ikus-entzule, beren nagusi, beren goi-karguetako asko. Asko. Euskal (?) Telebistako zuzendari, gidari edo kudeatzaileak betidanik “fededun” leialak izan dira eta meritu profesionalak aspaldi geratu ziren baliogabetuak.\nEuskaldunok ez dugu merezi gaurko saio hispano mediokre toxiko hori.\nAnimatu jendea euskaraz ikastera eta, ondoren, erakutsi telebista ziztrin hori…\n2019(e)ko urriak 7 - 16:59\nBeste falazia bat: “jendeari gustatzen zaio”. Orduan, nola esplikatu horren audientzia-kopuru urriak? Bestela, ohitu jendea kokainarekin eta, kendu ordez, erabili argudio hori bera: “Nola kenduko diot, ba, gustatu egiten zaio-eta?\nOraingo aurkezle eta gidoilariak ote dira Euskal Herrian lan hori egin dezaketen egokienak?\nOraingo irizpideak ote dira ETB aurrera eramateko bide posible bakarrak?\nOrduan, besterik bururatzen zaigun bitartean, utz dezagun Euskal Telebista. Haiei ez zaie interesaten euskal ikuslea, ezta guri ETB. Beraz, zergei planto.\n2019(e)ko urriak 8 - 10:58\nBikaina, benetan. Jarraitu, mesedez. Eskerrik asko\n2019(e)ko urriak 10 - 10:51\nOso, oso ona. Ezinhobe isladatzen dozu egungo ETBren egoera. Segi holan!\n2019(e)ko urriak 11 - 0:50\nErasmusen Youtube ikusten ikasi zuen mileniala eta bere anaia bizkorra.Azpeitiako Perezen ondorengo ondarrak.\nEz dago gaizki bi hauek aurkezten duten programak egotea,geizki ez dagoen bezala tarota edo eta teletienda egotea.Oso ezberdina da ordea, seinale publikoan,jendeak telebista gehien ikusten duen orduan, inor baino aurreratuago dela uste duten bi aurkezle hauen gisaritzapean emititzen den produktu merke hau emititzea.Ortuzar eta konpainia harro egongo dira,eukaldunen errepresentazio gisa ematen den Freak Show hontaz.Berdin du,politikari,idazle,musikari…etab. izan,kontua da programatxo honetan bi minutu antenan egotearen ordainean,aurpegira tarta bat noiz botako zai dagoenaren aurpegi inozoarekin egogo dela gonbidatu oro modernoek moderno nola izan erakusten dieten bitartean.\n.La Parada de los Montruos filma poesia hutsa da show eskas honekin konparatuta,eta dakizuenez film hau herrialde askotan debekatua izan zen,baina PNV beti izan da inor baino aurreratuagoa.\n2019(e)ko urriak 14 - 18:46\nEz nago ados telleria anaiekin.ez dut uste euskara salbatzeko estatu espainarreko kopiak behar ditugunik.guk gure izaera daukagu eta ez naiz batere isladatzen aipatutako ikusle taldearekin.\nEuskal hiztunekiko errespetu falta iruditzen zait\nOier(e)k Euskara salbatzeko, zaborra sortu? bidalketan\nEdorta Agirre(e)k Euskara salbatzeko, zaborra sortu? bidalketan\nIsrael, Apartheidetik harago


Hasi dira mugikorrarekiko menpekotasuna lantzeko Guraso Eskolak - Azkoitia - Maxixatzen.eus\nHasi dira mugikorrarekiko menpekotasuna lantzeko Guraso Eskolak\nMaxixatzen.eus 2019-10-29 08:28\nDozena bat lagun elkartu zen Guraso Eskolaren lehen saioan. (Argazkia: Udala)\nMugikorrarekiko menpekotasuna eta horien erabilera desgeokia izango dituzte aztergai aurtengo Guraso Eskolan. Atzo, astelehena, hasi zituzten saioak, eta zortzi egingo dituzte abenduaren 16ra bitartean.\nAtzo, astelehena, hasi zuten Guraso Eskola. Mugikorrarekiko, sare sozialekiko eta bideo-jokoekiko menpekotasuna izango dute hizpide aurtengo edizioan. Guztira zortzi saio egingo dituzte Elkargunean, eta atzo egindako lehen eskolan sareen ohiko erabilpena, pribatutasuna, segurtasuna testuinguru digitalean eta bideo eta argazkien partekatzea jorratu zituzten.\nGailuek eta Internetek sor dezaketen menpekotasunean eta horien erabilera desegokian jarriko dute arreta bereziki Guraso Eskolan, eta askotariko gaiak jorratuko dituzte bileretan, hala nola pribatutasuna eta segurtasuna, gehiegizko erabileraren ondorioak, erregulazio emozionala, indarkeria matxistan duten eragina, pornografia eta Internetez egiten diren apustuak. Gurasoek gai horien guztien inguruan izan ditzaketen kezkak eta hausnarketak plazaratzeko aukera izango dute bileretan.


Beste aukera batzuk dituen kosmetika-industrian animaliekin esperimentatzeko debekua onartu du Euroganberak | Consumer\nBeste aukera batzuk dituen kosmetika-industrian animaliekin esperimentatzeko debekua onartu du Euroganberak\nBerresten du bere ordezkarien eta EBko Ministroen Kontseiluaren arteko azaroko akordioa\nEuropako Parlamentuaren Osoko Bilkurak gaur onartu du kosmetikoei buruzko zuzentarauaren aldaketa. Horren bidez, berehala debekatu da animaliekin esperimentatzea alternatibak dituen industria kosmetikoan, eta, aldi berean, 2009rako finkatu da gainerako metodoak kentzeko azken eguna. Euroganberak berretsi egin zuen joan den azaroan amaitutako akordioa, bere ordezkarien artean, ahalik eta beto zorrotz eta azkarren baten alde, eta Ministroen Kontseilukoen artean, debekuaren aurka.\nAkordioaren arabera, Europar Batasunean berehala debekatzen da animaliekin esperimentatzea eta animaliekin testatutako kosmetikoak merkaturatzea, esperimentazio metodo alternatiboak baliozkotu diren kasuetan. Gainerakoei dagokienez, debeku-data saiakuntza-motaren araberakoa izango da, eta Europako Batzordeak zehaztuko du. Hala ere, azken erretiratzea gehienez ere sei urteko epean erabaki beharko da, araudia indarrean sartu ondoren, hau da, 2009an.\nNolanahi ere, hiru salbuespen daude: behin eta berriz ematen den toxikotasunari, ugaltze-funtziorako toxikotasunari eta toxikotasunari buruzko esperimentuak, alternatibarik ez dutenak, 10 urterako erabil daitezke, 2013 arte. Europako Batzordeak epe hori amaitu baino bi urte lehenago metodo alternatiboen garapenean eta baliozkotzean atzerapenak daudela egiaztatzen badu, epea luzatu ahal izango da.\nZuzentaraua 1976an idatzi zen, eta zazpi aldaketa egin ziren. 2002ko ekainaz geroztik animalietan esperimentatutako kosmetikoak saltzeko debekua aurreikusten zuen. Hala ere, neurri hori sistematikoki bortxatu dute estatu kideek, metodo alternatiborik ez zegoelako.\nAnimaliekiko esperimentazioa ez da soilik makillajeena, baizik eta kosmetika-industriako beste sektore batzuetan ere gertatzen da, hala nola higiene-produktuen fabrikazioan eta produktu farmakologikoetan. Hurrengo hamar urteetan, Europako Batasunean (EB) milioika animalia erabiliko dira 30.000 produktu kimiko berri esperimentatzeko, ekologisten kalkuluen arabera.\nanimaliak kosmetikoak prohibición-eu


Euskarazko Komunikazioa eta Hizkuntza Gutxituak, EHUko Master Ofiziala Sustatu.eus - Teknofiloen albistegia\n2007-07-10 : 12:07\nEuskarazko komunikazioan gertatu den erabateko hazkundeak ekarri dituen erronka eta behar berriei erantzuteko asmoz antolatu da aurkezten dizuegun master hau. Master honekin, egungo euskarazko komunikazioaren diagnosia egin asmo dugu, eskasietan eta premietan sakondu ahal izateko.\nEuskarazko komunikazioan 700 bat profesional eta 250etik gora hedabide aritzen dira gaur egun. Horietan asko, eskarmentu handiko profesional eta hedabideak dira egun; gehienak, baina, jarduera honetan arestian hasiak: azken hauek bizi dugun hamarkadan herriz herri eta sektorez sektore sortzen joan den hedabide txiki eta ertainen sare zabala osatzen dute.\nBereziki hasi berriek, eta neurri apalagoan bada gehiago arituek ere, pairatzen dituzte egun komunikazioen esparruan euskaraz aritzeko dauden eskasiak eta oinarrizko premiak. Eskasia eta premia horiek ikertu behar dira, eta ikerketatik ondorioztatzen diren arazoei aurre egiteko jarraibideak proposatu behar dira. Azken hori da hain zuzen ere master honen egitasmo nagusia: egungo euskarazko komunikazioaren diagnosia egin asmo dugu, aipatu eskasietan eta premietan sakondu ahal izateko.\nHorrekin batera, ikasleari eman nahi zaio jarduera profesionala euskaraz egin ahal izateko behar duen trebakuntza osagarria.\nMasterra 6 nahitaezko ikasgai eta 11 hautazko ikasgaiez osatuta dago.\nMasterraren sustatzaile den UEU , beste erakunde hauekin topatuko duzue masterra aurrera eramateko orduan:Aldaketa hamasei , ARGIA , berria , EiTB , Elhuyar Fundazioa , Eusko Ikaskuntza eta Goiena Komunikazio Zerbitzuak .\nIzen ematea uztailaren 13ra arte dago zabalik.\nInformazio gehiago eta izena emateko argibideak, Masterraren web orrian aurkituko dituzue.


Zaharberritze Ekologikoari buruzko XVII. Mundu Konferentziak, irailean, mundu osoko 800 aditu bilduko ditu Zaragozan | Consumer\nZaharberritze Ekologikoari buruzko XVII. Mundu Konferentziak, irailean, mundu osoko 800 aditu bilduko ditu Zaragozan\nAdituek ingurumen-arazoak konpontzeko eta XXI. mendean garapen jasangarriari laguntzeko alternatibak eztabaidatuko dituzte.\nLeheneratze ekologikoan adituak diren 800 bat lagunek hartuko dute parte Zaharberritze Ekologikoari buruzko Munduko XVII. Konferentzian. Biltzarra Zaragozan izango da irailaren 13tik 16ra, eta Txina, Estatu Batuak, Italia, Austria eta Australiatik etorritako zazpi hizlari izango dira.\n“Leheneratze ekologikoa. Erronka orokorra” da ekitaldia, eta hauek antolatu dute: Berrezarkuntza Ekologikorako Nazioarteko Elkarteak; Ikerketa Zientifikoen Kontseilu Nagusiak, Ekologia Institutu Pirenaikoaren bidez; eta Zaragozako Institutu Agronomiko Mediterraneoak, Hautes Etudes Agronomiques Méditerranéennes Nazioarteko Zentroaren mende dagoenak.\nAntolatzaileek jakinarazi dute lan-saioetan eremu degradatuak ekologikoki lehengoratzeko estrategiak eta jardunbideak ezagutaraziko direla, ingurumen-arazoak konpontzeko eta XXI. mendean garapen jasangarria lortzen laguntzeko.\nGailurrak, halaber, aplikazio metodoak, kostuak eta onurak ebaluatuko ditu eta globalizazio prozesuan barneratzea. Berrezarpen Ekologikoari buruzko Munduko Konferentzia (http://www.ecologicalrestoration.net) mistoa da, biltzar horietan parte hartzen baitute bai ikastetxeetako ikertzaileek, bai estatuko eta nazioarteko enpresetako profesionalek.\nAragoiko hiriburuan izango dira arlo horretako zientzialari garrantzitsuenak: Ricardo Valentini, Tusciako Unibertsitatekoa (Italia); Bernhard Schlamadinger, Austriakoa; Robert Costanza, Vermonteko Unibertsitatekoa (AEB). ; David Lamb, Queenslandeko Unibertsitatekoa, Australia; Bojie Fu, Txinako Zientzia Akademiakoa; Wiliam J. Mitsch, Ohioko Unibertsitatekoa, AEB. ; eta Richard T.T. Harvardeko Unibertsitateko (AEB) kideak.\nLeheneratze ekologikoaren bidez, ingurune degradatuak berreskuratu eta haien prozesuak hasierakoen antzeko baldintzetan berrabiarazi nahi dira, giza jarduerek edo prozesu naturalek eragindako kalteak konpentsatzeko.\nLeheneratze ekologikoaren praktika funtsezkoa da biodibertsitatea eta kulturak kontserbatzeko; izan ere, ingurumena errespetatzen duen politika sozioekonomikoa garatzeko eta herrialdeen arteko lankidetza-kultura sortzen laguntzeko motorra izan daiteke.\nekologiko zaharberritze Zaragozako parkea


Racing jokoak neska online - play free joko - joko on\nRacing jokoak neska\nNeskek ere abiadura maite eta utzi mutilek uste errepidea horiek sartzen, erraz uxatu ahal izango dute beren sinesmena. Beharrezkoa da, play Free Online Games Racing neskak dama eder gisa ez gelditzeko hasteko. Bizikletak bidez moztu dute, dotorea auto eta are gidatzeko kamioiak, traktoreak, motozikletak eta ATVs. Little Sue famously bizikleta ibilaldiak eta oztopoak bira, eta are American neska itsasontzia kudeatzen, enborrak eta biltzeko upel arteko teila. Irudimenezko aurkari batekin lehiatu ahal izango duzu, edo play elkarrekin teklatu bat.\nOnena Racing jokoak neska\nErrusiar mendi lasterketa\nAuto Small A\nRollercoaster 2 Race\nBero Rush USA\nNeon lasterketa 2.0\nSnow golde Parking\nBarbie: dotorea bike bidaia\nJenny ezkontza presarik\nBen 10 Street aurrerapena\nGurpila atzean Neskek\nDora zaldi lasterketa Mania\nKonkistatu diapositibak 2\nSwampy txalupako Race\nBola en emateak\nPhineas eta Ferb: crazy motozikleta\nTeam Umizoomi: arropa\n2 jokalari challeage\nGames Racing Girls kategoriaren arabera:\nAzken Racing jokoak neska\nIrristakorrak Aquapark. io\nCute autoak lasterketa\nNick jr. Alderdi racers\nDisney Maitagarrien: Fawn's Leap Frog Race\nPhineas eta Ferb hoverboard World Tour\nGames bizikletak, patineteak, fancy autoak, gazte racer bezalako neska online Race\nGames Online Guztiak Racing jokoak neska online\nmutilek uste baduzu neskak ez dira euren kirol, borroka edo tiroketak lehiakideak, oker. Neska-lasterketa joko begiratu behar-beharrezkoa da, eta argi dago ezer ez dela mutil ederra erdi arrotz da. Aldi berean prozesuaren hainbeste xarma ekintza hori besterik hipnotikoekin egiteko kudeatzen dute.\nGames Neskak Racing\nekipo mugikorrak gurpila atzean emakume itxura cool, eta daki zuen. Eraikitzen ezin da gelditu eta andreak irabazi atzera arlotan gizon gehiago, ez besterik masterizazioa, baina, era berean, aplikazioa nabarmendu. Agian horregatik gizateriaren mota indartsuak dira, beraz, euren jostailuak bere eramateko erabiltzen duten jeloskor. Baina edertasuna autoan, gurpila atzean eseri eta ez du axola nola garrasika kontrako sexu denean, oraindik zuen ezkutuka emantzipatua andre begiradak. Abiadura grina esnatzen. Apur bat gehiago dela dirudi, eta ups lurrean itzali. Nesken jokoa lasterketa Masterizazioa, plazer asko bat lortuko duzu arauak, leku aukerak hartzen duten askok eza from. ,\nlanpostu gehiago nahi\nDakizuenez, mugimenduan, ezin bidetik urrun apurtu eta ihardun ere beste negozio & ndash gidatzeko bitartean; margotu, telefonoz hitz egin, snacking eta kafea hartzen, bere poltsan miatuz musika CD baten bila. Baina gure jostailuak ere ez da bakarrik debekatuta, baina, halaber, ongi etorria! Zure autoa kontrolatzea abiadura bizian, errepide pikatua makillajea, bitxiak edo lursailaren ondorioz beste elementu batzuk ere izango duzu biltzeko. Aukeratutako artefaktu bakoitzak you – Ez da polizia aurkako zigorra, eta zure kontura puntu gehigarri bat da. ,\nmotozikleta batean neska liluragarria eta nehor ikuskizun hau galdu egingo. Hipodromoaren izatea, jockeys, nor aspalditik bere zaldiarekin entrenatzen eta orain garaipena lortzeko itxaropena bat bihurtu ahal izango duzu. Batu haiekin bada tandem batean, euren aukerak handitu egingo da, eta zorte ona ekarri. Autoak gorria, urdina eta arrosa euren pilotuek lasterketa hegaletan eta zikinkeria, bidexka on. Oso For racers gazte jostailuak fun lehiaketa bizikleta neska bat inplikatuta dute. Badira bi partidak jokatuko dira, eta soul mate bat gonbidatu prozesuan daiteke, plazer bikoitza lortzeko eta aurkariek erronka. Bidean hainbat arazo & ndash topo egingo batera; harriak, enborrak, igerilekuak, mendiak, zorrotz txandaka. Kontuz ibili inguru joan behar dute, beraz, ez da lehiaketa jaisten.\nProposamen askoren artean egongo da beti zure arreta joko du merezi. Cartoon Pertsonaiak « Jostailuak » Orain entretenigarri mundu birtualean eta lasterketak horietako gehienak parte. Griffin, ezaguna nahiz helduen ikusleei, zanpatzen bidea Interneteko espazioan eta herritar full-fledged bihurtu nahi. Horretarako, euren onena erakusteko lehia aktiboan behar dute. Eta zer hiriko kaleetan zehar lasterketa baino gehiago aktiboa izan daiteke? Gidariak jardun ahal bezain jende ez ezik, animaliak. Kangaroo abiadura handia garatzen eta edozein korrikalari outdo daiteke. Scooby Doo mamuak martxan, eta honek bere oztopo pistan errekor propioa du. Zerbait heriotza beldur denean, garaipenak pizgarri ona bihurtzen da. Nahiz SpongeBob ingurune urtarrean ezkerreko eta eski-estazio bat joan snowboard baten gainean paseo azkar bat emateko. Eta ez zara biztanle uretako abiadura, Barbie edertasuna beldur, eta zalantzarik ez grumble bada. Ikusitako horietako auto ederrenak ditu, eta copes lasterketaren baldintza bizia egon direnean.


Mendi martxak, jokoek eta tostada txapelketak girotuko dabe Demikuko jaiak | El Correo\nCostaMendi martxak, jokoek eta tostada txapelketak girotuko dabe Demikuko jaiak\nMendi martxak, jokoek eta tostada txapelketak girotuko dabe Demikuko jaiak\nIRATXE ASTUI BERMEO. Jueves, 1 febrero 2018, 01:00\nAsteburuan ospatuko dabez Kandelaria eguneko jaiak Bermeoko Demiku auzoan. Herriko Udalak eta bertako auzotarrek, izan be, datozen egunetarako ekintzez beteriko programa zabala antolatu dabe. Bihar, Kandelaria Eguna, 11.30ean botako dan txupinazoagaz hasiko da jaieguna. Eguerdiko meza ospatu ostean, bestalde, luntxa eta auzokideen arteko tostada lehiaketa eta sari banaketa izango dira. Trikitixaren soinuak, gainera, goiz partea girotuko dau auzo bermeotarra.\nDomekan, 11.30etik aurrera, gaztetxoentzako jolasak, pinatak eta saku-lasterketa izango dira protagonista, besteak beste. 13.00ean meza nagusia izango da auzoko baseliza eta, ondoren, luntxa trikitilariek alaituta. Kandelaria eguneko jaiei otsailaren 11n ekingo deutse barriro Demikuko bizilagunek. Egun horretan, izan be, XI. Mendi martxa egingo da.\nIbilbide luzea (25 kilometro) 8.30ean hasiko da, eta laburra (12 kilometro), 10.00etan. Demikuko Mendi Martxea talde antolatzaileak adierazi dauenez, ekimen horretan parte hartzen dabenek «Bermeoko Demiku auzoko inguruetako zelai, baso eta paisaiekin gozatu ahal izango dabe». Izena emoteko, http://demikumartxa.blogspot.com webgunean sartu behar da.\nMundaka busca cartel para sus fiestas de San Pedro Ekoetxea-Urdaibai toca techo con cerca de 54.000 visitantes


Telesforo Monzonen mendeurrena - Argazki Bildumak - Berria\nPolitikagintzan zein kulturgintzan nabarmendu zen Telesforo Monzon. Arlo biak uztartuz, leku nabarmena izan zuen XX. mendeko Euskal Herriko historian. / 2004-12-01\nHizlari bikaina gazte-gaztetatik\nTelesforo Monzonek gazte-gaztetatik erakutsi zituen dohain bikainak jendaurrean hitz egiteko. Bizitza osoan hamaika hitzaldi eta mitin eman zituen.\nHitzak eta idazkiak\nMaria Josefa Ganuza, bizitza osoko lagun\n31 urte zituela, 1935ean, ezkondu zen Maria Josefa Ganuzarekin, eta bizitza osoko lagun izan zuen harrezkero. Abertzaletasunarekin engaiatutako emakumea izan zen Ganuza 2002ko maiatzaren 10ean hil zen arte.\nEAJko kide urte luzez\n1930ean egin zen Monzon EAJko kide, eta alderdi jeltzalean iraun zuen harik eta 1977an kanporatu zuten arte. Urte horreta huts egin zuen Txibertan abertzaleen fronte bat egiteko Monzonek bultzatutako saioak. Argazkian urteetan alderdikide izandako Manuel Irujorekin ageri da. Adiskide handiak ziren.\n'Hitzak eta idazkiak'\nBi belaunaldiren arteko zubia\nBeti abertzaletasunarekin engaiatuta, piskanaka EAJtik aldendu eta ETAren inguruan batu zen belaunaldi berrira hurbildu zen. Argala ETAko buruzagi zenarekin ageri da argazkian.\nMonzon idazlea zen politikari bezainbat; politikari baino gehiago askoren ustez. Poesia izan zuen aurrenekoa adierazpide, baina antzerkigintza eta kantugintza hautatu zituen gero. Antzerkigintzan dozenerditik gora lan idatzi zituen, 1960ko hamarkadan gehienbat. Argazkian bere antzeslanetako bat taularatu zuen Heletako taldearekin ageri da, eta, halaber, Piarres Larzabal adiskidearekin.\nFranco hil ondoren, 1977an, itzuli ahal izan zuen Monzonek Bergara jaioterrira. Harrera beroa egin zioten.\n47 urteko ibilbidearen ostean, EAJtik kanporatu zuten 1977an. HBrekin bat egin zuen, eta 1979an diputatu hautatu zuten koalizio horrekin. Urte gogorra izan zen: eskuin muturreko talde bat Monzon hiltzen saiatu zela agerian utzi zuen Espainiako =i Interviu =i aldizkariak; halaber, espetxera ere eraman zuten urte hartan. HBko kideekin prentsaurreko bat ematen ageri da argazkian.\nHil eta gero ere lasaitasunik ez\n1981eko martxoaren 9an hil zen, Baionako Ospitalean. Monzonen gorpua Bergara jaioterrira eramateko hainbat arazo eta istilu izan ziren: muga pasatu eta segituan, Pasaian, Espainiako Poliziak hilkutxa hartu eta beren furgoneta batean sartu zuen. Hala eraman zuten Bergararaino. Poliziak gorpua hartu zuen unekoa da irudia.


Joxe Mari Zabaleta. Amalur elkarteko ordezkaria:«DNA da daukagun itxaropen bakarra» | EIBZko liburutegia\nJoxe Mari Zabaleta. Amalur elkarteko ordezkaria:«DNA da daukagun itxaropen bakarra»\n2020/02/03 -n liburutegia-kargitaratuta\nArantxa Iraola / 2020-02-01 / 971 hitz\nGoiburuetatik aparte dabil gaia, baina jaio berritan umetxoak ostu zizkieten susmoa duten hainbat familiaren kezka ez da baretu. Nafarroan, batu egin dira horietako hainbat, eta banku genetiko baten emaitzen zain daude. Zabaleta elkarte horretako partaidea da.\nBai. Izan ere, ikertzen hasitakoan, ikusten duzu garai hartan hiltzen ziren umeak, benetan hiltzen baziren, gurasoei entregatzen zizkietela; bakoitzak bere herrian hobiratzeko. Hortik gure susmoa: ume hark adopzioan emandakoa behar zuela izan. 2011n hasi ginen gai honekin. Joan ginen Tolosako erregistro zibilera, Tolosako Udalera, hilerrira, klinikara…Baina denek atzera bota ziguten dena: ez dago inolako informaziorik, eta ez digute uzten ikertzen. Horregatik, agintariei eskatu nahi diegu erregistroak irekitzeko: guri horietan sartzeko eskubidea emateko.\nAntzeko esperientzia gehiago izan dituzten sendiekin erlazionatzen hasi zineten…\nAmeriketako Estatu Batuetako enpresa batek eskaintzen duen datu base batean izena emateko hautua egin duzue. Aplikazio bat du, eta informazio naroa ematen duela diozue…\nEzkutatu nahi den sare batez ari zarete. Aditu batzuek diote ez zela egon haurren salerosketan ziharduen sarerik. Egun ulertzen zailak diren protokoloak zeudela diote, eta adopzio irregularrak ere izan zirela, garai bateko irizpideen arabera egindako prozedura okerrak…\nKategoria Berria egunkaria, D eredua, DBH 3. eta 4. mailak, Elkarrizketa, Etika eta Filosofia, Euskara, Gizartea, etiketak Amalur elkartea, Arantxa Iraola, Haur lapurtuak, Joxe Mari Zabaleta by liburutegia. Gorde lotura.


Krisian dagoen pisu bat saldu: nola kalkulatu prezioa | Consumer\nInguruko etxeengatik ordaintzen den prezioa, etxebizitzaren inguruko eremu motak, antzinatasuna eta kontserbazio egoera dira balio erreala kalkulatzeko parametrorik erabilgarrienak.\nEgilea: roserblasco 2010-ko ekainak 18\nEtxebizitzen merkatua, sektore gehienak bezala, ezegonkortasun handiko egoeran dago. Etxebizitzak erraz eta beren baliotik gora saltzen ziren urteetan ez bezala, gaur egun egoera korapilatsuagoa da. Zailagoa da prezioarekin asmatzea ere, ez baitakigu zenbatekoa jaisten jarraituko duen, gelditu egingo den edo igotzen hasiko den. Inguruko etxeengatik ordaintzen den dirua, etxebizitzaren inguruko eremuak, eraikinaren antzinatasuna eta kontserbazio-egoera dira, besteak beste, erosleek beren pisuagatik ordaindu nahi duten zenbatekoa ahalik eta zehatzen kalkulatzeko balio duten parametro batzuk.\nLehenengo urratsa, alderatu\nEtxebizitzaren salmenta erabakitzean, alderdirik azpimarragarrienetako bat eskatzen den kopuruarekin asmatzea da. Oso handia bada, zorua hilabeteak edo urteak pasa daitezke, balkoitik zintzilik "saltzen" den kartelarekin. Aldiz, eskatutako dirua baxuegia bada, etxebizitzaren jabeak berehala kenduko du, baina diru-kopuru handia galtzeko arriskua izango du, bere bizitzako transakzio garrantzitsuenetarikoa izan baitaiteke.\nHori dela eta, beharrezkoa da etxebizitzaren balorazioari buruzko alderdi batzuk ezagutzea, saltzaileak bere etxean prezioa jartzean orientatzeko aukera izan dezan.\nEtxebizitzen salerosketako atariek lagundu egiten dute saldu nahi den etxebizitzaren prezioa finkatzen\nEtxebizitza bakoitzeko zenbat eskatuko den erabakitzen gehien lagun dezakeen alderdietako bat inguru bereko antzeko beste etxebizitza batzuengatik zer diru behar den jakitea da. Jabeek saltzaileak orain egin behar dituen kalkulu berak egingo dituzte, eta, beraz, saltzaileak laguntza ona izango du iragarkia jarri aurretik.\nInguruko higiezinen agentziak oso lagungarriak dira konparazio horiek egiteko. Askotan, beren erakusleihoetan hainbat etxebizitza erakusten dituzte, eta, hainbat argazkirekin, gela kopurua, metro karratuak, eraikinaren antzinatasuna eta eskatzen den kopurua erakusten dituzte. Bakarrik baloratu behar da ea, lehen begiratuan, salmentan jarriko den etxea baino hobeak edo okerragoak diren, hasierako prezioaren lehen ideia -oso orokorra eta aldatua- izateko. Agentzia gehienek kostu handixeagoa finkatzen dute, %3 eta %5 bitartekoa, saltzen den pisuagatik gainbalioa irabazteko.\nBeste arrasto bat ere eman dezakete etxea saldu duten ezagunek edo lagunek. Haiek azalduko dute zer zailtasun izan zituzten beren garaian, zer prezio finkatu zuten hasieran eta zer prezio lortu zuten azkenean. Metro karratuaren kostua kalkulatzeko, Etxebizitza Ministerioak taulen bidez adierazten du, hilez hil, zenbat ordaintzen den pisuengatik, eremuaren arabera igotzen edo jaisten badira.\nSalerosketako atariek oso tresna erabilgarria eskaintzen dute. Hiri, eremu, gela edo metro karratuen arabera sailkatutako hainbat etxebizitza aurki daitezke bertan. Etxetik atera gabe, begiratu bat eman daiteke saldu nahi den etxea dagoen auzoko etxebizitza guztietara. Gainera, oro har, prezioen bilakaerari eta metro karratuko ordaintzen den zenbatekoari buruzko grafikoak ematen dituzte. Batzuek eremua ere deskribatzen dute, erosleak auzoko datu garrantzitsuren bat nabarmentzea ahazten badu ere.\nOinarrizko prezioa kalkulatu ondoren, etorkizuneko saltzaileak handitu edo txikitu ahal izango du, bizi den eremuko zerbitzuen edo inguruen arabera.\nBizi den eraikinak eta bizilekuak berak balioa eransten edo kentzen diote etxeari.\nEraikinaren kontserbazio-egoera oso garrantzitsua da etxea balioesteko. Askotan, fatxadaren egoerak balioa gutxitzen die erosleei. Eraikina zaharra bada, zorrotenak eta hodiak kalitate eskaseko materialez eginak badira eta berritzerik egin ez bada, hezetasun edo tutu-usaina badu, jabeak bere etxearen prezioa jaitsi behar du, nahiz eta luxuzkoa izan. Etorkizuneko erosleak badaki halako eraikinek, epe luzera, gastu asko ekarriko dizkiotela.\nEtxebizitzaren ingurua etxebizitza bera bezain garrantzitsua da\nPisu bat erosi nahi duenak beste zerbitzu batzuk ere baloratzen ditu, hala nola atezain fisikoa, zabor bilketa edo eskailera garbitzeaz arduratuko den pertsona bat kontratatzea. Saldu nahi den etxebizitzak horretaz guztiaz gozatzen badu, beragatik eskatzen den kopurua igo daiteke, baina zerbitzu horiek beharrezkoak ez diren gastutzat hartzen dituzten erosleengan kontrako eragina izan dezake.\nEraikinaren instalazioek ere eragina dute etxebizitzaren prezioan. Igogailua kotizatzen duen ondasuna da, batez ere etxebizitza eraikinaren alderik altuenean badago, eguneroko bizitzarako elementu erabilgarri bihurtzen baita. Igerilekua izateak, batez ere klima epeleko herrietan, saltzaileak diru gehiago eskatzeko aukera ematen du.\nEtxearen orientazioaren arabera, prezioaren ehuneko txiki bat dago, jende guztiak ez baitu alde hori konpontzen. Klima epeleko leku batean hegoaldera begira badago, prezioa txikiagoa izango da, egun osoan eguzkiak jotzen baitu eta tenperatura nabarmen igotzen baita. Aldiz, orientazio bera toki hotz batean badago, balorazioa handiagoa izango da.\nEtxebizitza kanpokoa edo barnekoa denean, kostua ere aldatu egiten da. Leiho guztiek kalera ematen badute, zorua patioa ikusten denean baino garestiagoa da. Hala ere, eremu zaratatsuetan, autobidetik hurbil edo zirkulazio handia dagoen lekuetan, barrualdea gehiago ikus daiteke. Etxebizitza bat iragartzen denean, kalera begira dauden leiho kopurua nabarmentzen da, eta, batez ere, erosleak erabil ditzakeen terraza eta balkoiak. Elementu horien tamaina eta kopurua handitu egiten dira etxebizitzaren prezioan.\nBeste datu aipagarri bat altuera da. Oro har, sotoak edo erdisotoak merkeagoak dira, argi gutxi dutelako eta kanpoko bistak ez dituztelako. Etxabeak ere ez daude oso kotizatuta, txaleten kasuan edo etxebizitza mugitzeko arazoak dituzten pertsonentzat denean izan ezik. Garaiera ertain edo handiko etxebizitzak, baldin eta igogailua badute, gustukoenak dira; handiegiak, berriz —zazpigarren solairutik aurrera—, ez dira gehien eskatzen direnak, salbu eta bista bikainak badituzte, altuerak ekar dezakeen arriskuagatik eta bazterketagatik.\nBerriki egindako erreforma batek nabarmen igo dezake prezioa\nEtxebizitzaren kontserbazio-egoera funtsezkoa da haren kostua finkatzeko. Berritu berria bada, pintura garaiezinarekin, azuleju berriekin, zoru leunduekin eta sukaldea ia ia erabili gabe, prezioa garestitu egin daiteke. Gainera, erosleengan duen eraginak etxea azkarrago saltzen laguntzen du. Erreforma egiteke badago, hobe da jabeak prezioa nabarmen jaistea, hurrengo maizterrek gastu handia egin beharko baitute etxebizitza eguneratzeko. Hori ez da beti alderdi negatiboa, erosle batzuek nahiago baitute etxea bere gustura eraberritu, baina merkeago erosten badute bakarrik.\nEtxebizitza eraikitzeko erabilitako materialak ere garrantzitsuak dira. Ez da gauza bera lurzorua marmolez edo terrazoz izatea. Saltzaileak kalitatea ebaluatu behar du, prezioari euroak gehitu edo kentzeko. Gauza bera gertatzen da isolamenduarekin eta intsonorizazioarekin. Bizilagunen elkarrizketak edo kaleko zaratak maiz sartzen dira etxeetan. Pisuak hori ez gertatzeko elementuak baditu, nabarmendu egin behar da eta prezioa igo.\nGidarientzako alderdi garrantzitsuenetako bat, batez ere hiri handietan, etxebizitzak gutxienez garaje plaza bat izatea da. Hobe eraikin berean badago. Komeni da ekipamendu horrek zenbat balio duen begiratzea, prezioa igotzeko. Trastelekua ere oso demandatua denez, etxebizitzaren balioa handitu egiten da.\nAzkenik, iragarleak etxebizitza altzariz edo hutsik utzi nahi duen erabaki behar du. Batzuetan, gehiegi nabarmentzen da hurrengo jabeari egokiak iruditzen ez zaizkion altzariak etxean uztea. Saltzaileak kendu nahi baditu, komeni da etxebizitzaren salmenta-prezioa kalkulatzea, altzariz hornitua zein hutsik, eta erosleari aukera ematea.\neremu etxe etxebizitza piso-eu precio-eu


@aldatsa - Lemmy.eus\nInteresgarria! Nire erantzuna idatzi dudanean ez dut horretan pentsatu, baina “gogor” “gor”-en errepikapenetik sortu zela dirudi. Euskal Hiztegi Historiko-Etimologikoan:\n(GOR hitzaren) Hitzaren jatorrizko esanahia ‘gogor’ zen, Lafonen ustez (1933a: 169); esanahi honek gogor forma erreduplikatuan iraun du bere horretan, eta gordin eta baita gorri ere, segur aski, esanahi horretatik azaltzen dira hobekien; baliteke hitza egotea, eta esanahi hori, elkor, bilgor, geldigor, gorbezi (-bizi), gormindu, txingor bezalako zenbaitetan ere.\n(GOGOR-i buruz:) Gor erroaren erreduplikazioz sortua; tarteko *gor-gor forma proposatu izan da, lehenbiziko dardarkariaren galera disimilazioari egotziz (Gavel 1921: 493, Mitxelena 1970b: 72), baina, disimilaziora jo gabe, erreduplikazioaren prozesuen barreneko gertakariekin lot daiteke dardarkariaren falta (cf. zezen, adar, ohol, etab.): ohiko erreduplikazioa osokoa izan gabe zatikakoa da euskaraz, ezkerreko silabak kodarik hartu gabe. Forma erreduplikatu honetan gorde da gor-en jatorrizko ‘gogor’ esanahia.\nMastodonen aipatu duzun bezala jatorri posiblea “egos-gogor” izatea zentzuzkoa iruditzen zait.\nBeroketa globala gezurra da\n@aldatsaadmin to Zientzia-fikzioa\n[ENG] Ursula K. Le Guin zientzia fikzioaz eta teknologiaz\nTroiako zaldi teknologikoak\niametzaren blogean Google Analytics eta Matomori buruz idatzi dudan artikuluan erabili dut: https://iametza.eus/matomo-aztertu-zure-webguneko-trafikoa-pribatutasuna-errespetatuz/…\nNorbaitek beste elkarrizketa bat sortu nahi badu ere, hemen txantiloia:\nHemen azken emaitza: https://lemmy.eus/post/30036\nWordleEUSekin horren obsesionatuta zaude bost letrako hitzak soilik erabiltzen dituzula?\n@jon@lemmy.eus, @mikelgs@lemmy.eus eta hiruon artean itzulitako komikia. …\nEz dakit egia esan. Euskaltzaindiaren Euskal Hiztegi Historiko-Etimologikoan ere ez dut ezer aurkitu.\nMastodon.eus-en Gontxa Torrek erantzun zidan https://txoriak.eus webgunean izendegi handia ikusi zuela, baina jatorriari buruzko argibiderik ez.\nMikelgs-k txantxangorriaren kanta edo soinuen artean tak tak tak moduko bat dagoela entzuna duela esan zidan, eta bere lur zatitxora hurbiltzean alde egiteko edo ni nago hemen esateko egiten duela. Hala ere, ez dakiela izenarekin zerikusirik ote duen eta edonola ere berak soinua tak tak tak oroitzen duela, ez txan txan.\n@aldatsaadmin to Etimologien komunitatea\nEuskaltzaindiaren Euskal Hiztegi Historiko-Etimologikoa\nInork ba al daki txantxangorri hitzaren lehen zatia nondik datorren?\n@aldatsaadmin to Lemmy.eus iragarpenak\n🚀 Lemmyren v0.16.0 bertsio berrira eguneratu dugu instantzia!\nBerritasun nagusiak: …\nMastodon.eus-eko hari batean bururatutakoak bota genituen @mikelgs@lemmy.eus, @jon@lemmy.eus, @otsokume@lemmy.eus eta nik. Hemen laburpen moduko bat (uste dut ez zaidala ezer ahaztu).\nBaiki, zuzen zaude.\nZuzen zaude, hiski.\nDuela arras gutxi.\nNekez nabil. Zazpi aldiz naute lanez horni, baina hutsa saioa!\nNekez nabil, afera zaila izaki. Zazpi aldiz naute lanez horni, baina hutsa saioa!\nNekez nabil, afera zaila izaki.\nEgite erraz anitz, afera gaitz\nIdeia argia, noski! Hitza beste maila berri baten landu…\nIdeia argia, noski! Eleak beste maila berri baten landu…\nAzkar! Jolas ontsa ugari, ikasi berba berri. Ideia eskas aditu…\n🚀 Lemmyren v0.15.4 bertsio berrira eguneratu dugu instantzia!\nFederazioarekin zegoen arazo garrantzitsu bat konpontzen du. Hemen garatzaileen azalpenak (ingelesez) …\n@aldatsaadmin to Euskara\nItzuliko/Egokituko al dugu Wordleri buruzko komiki zoragarri hau euskarara?\nFedibertsoan hainbeste burmuin egonda ea hau lortzen dugun. @otsokume@lemmy.eusi esker ezagutu dut: https://mastodon.eus/@otsokume/107877983380321823…\nEstekenaz ez naiz gogoratzen. Zer gertatu zen?\n@aldatsaadmin to Software Libre Zalantzak\n[PDF liburua] Gipuzkoako herrien izenak. Lekukotasunak eta etimologia\nto Euskal memeak•Tintinenak\n@aldatsaadmin to Informatikariak\n🤦🤦♂🤦♀ Microsoften gomendioak Windows duten gailuak behar bezala eguneratuko direla ziurtatzeko\nMicrosofteko David Guyer-en gomendioak Windows duten gailuak behar bezala eguneratuko direla ziurtatzeko: …\n🚀 Lemmyren v0.15.2 bertsio berrira eguneratu dugu instantzia!\nAzken eguneraketaz geroztik arazo tekniko batzuk izan ditugu eta une batzuetan zerbitzua ez da erabilgarri egon. Ea eguneratze honekin egoerak hobera egiten duen. …\nKilkerraren tut honetan oinarrituta: https://mastodon.eus/web/statuses/107619951654740984…\n🚀 Lemmyren v0.15.1 bertsio berrira eguneratu dugu instantzia!\n[ENG] Berrikuntzak: https://github.com/LemmyNet/lemmy/blob/main/RELEASES.md#lemmy-v0151-release-2022-01-12…\ntoZientzia-fikzioa•[ENG] Cory Doctorow: zientzia-fikzioa literatura ludista da\nArtikulua irakurri ahala, duela 6 urte, Stephen Hawking fisikariak Reddit-en egin zuen AMAko (Ask Me Anything, Galdeidazu edozein gauza) galdera hau eta eman zion erantzuna etorri zaizkit burura:\n(Reddit-en idatzi zuen azken iruzkina izan zen)\n[ENG] Cory Doctorow: zientzia-fikzioa literatura ludista da\nto Euskal memeak•Martxa honetan laster...\nGipuzkoa 7.200etik gora.\nHerri bat edo beste 9000tik gora dago dagoeneko, adibidez: Oñati.\nMastodonen @Inigo@lemmy.eus eta @Kilkerra@lemmy.eus lagunek arrazoi osoz zuzendu didaten bezala inglesezko itzulpenean bakarrik erabili zuten 9000. Euskaraz eta gainerako itzulpenetan, jatorrizkoan bezala, 8000 omen zen. Hemen Vegetak esan didana:\nMartxa honetan laster...\nBai, hori izan daiteke…\nLehen proba egin dudanean ez, baina orain Lemmy.eus-eko komunitate, erabiltzaile eta bidalketen URLak Mastodon.eus-en bilatuta aurkitu daitezke. Adibidez:\nto Lemmy.eus iragarpenak•Lemmyren v0.14.0 bertsiora eguneratu dugu instantzia: Mastodon eta Pleromarekin federazioa! 🥳\nProbak egiten aritu naiz. Orokorrean oso ondo dabil. Aurkitu dudan arazo bakarra iruzkinetako irudiak ez direla federatzen da. Ze ona!


Hushe Ibarreko emakume heldu gehienak analfabetoak dira eta oso bizitza gogorra pairatu behar izaten dute etxeko eta zaintza-lanetan murgilduta, biziraupeneko nekazaritza lanei aurre egiteaz gain. Ez dira erabakimen prozesu kolektiboen partaide arrazoi kultural eta erlijiosoengatik, eta oztopo zenbaezinak aurkitzen dituzte oinarri-oinarrizkoak diren eskubideen bermean, hala nola, hezkuntzarako edo osasunerako sarbideetan, edota lekualdatzeko edo aukeratzeko askatasunetan. Emakume hauetariko askok ez du urdua ezagutzen (Pakistaneko hizkuntza erabiliena) eta honek gehiago oztopatzen die bizitza aukera hobeak erdiestea.\nBaltistan Fundazioa 2006tik hona ari da Hushe Ibarreko emakumeei laguntza eskaintzen ahalduntze prozesuetan, eta garapeneko euren bide propioa lideratzeko gai izan daitezen trebatzen eta gaitzen ditu. Baltistan Fundazioaren genero egitasmoak VTC-etan (Vocational Training Centers) hasi ziren Ibarrean, alegia, hainbat trebakuntza mota desberdin eskaintzen zituzten hezkuntza zentroetan: joskintza, diseinua, artilezko ehungintza, higiene ekoizkin naturalak, informatika, alfabetatzea, giza eskubideak eta autoestimua dira besteak beste eskaini diren ikastaroak. Baina VTCak ez dira formakuntza zentru soilak, aitzitik, emakumeentzat bilera toki eta adierazpen libreko ingurune seguru ere bihurtu dira.\nEmaitzak oso adiarezgarriak izan dira eta 2015-2018 epealdikoak zerrendatzearren hone hemen esanguratsuenak:\n200 emakume baino gehiagok hartu dute parte euren ahaldutzera bideratutako formakuntza estrategikoetan, eta hamarrek gutxienez, komunitateetako ohiko rolak aldatzera bideratutako irakasgaietan trebatu dira: 4x4 autoak gidatzen, edota josteko makinen mantenu zerbitzuen trebakuntzan.\nIbarreko emakumeek antolatutako ezagutza trukerako belaunaldien bi lerroek, gazte eta helduek, persona hezkuntzadunen eta analfabetoen arteko botere harremanen esparruan ezagutza mailan gora egitea ahalbidetu die bi taldeei, eta ondorioz maila hobe eta berdintzaleagoan kokatu dira jendartean.\n2008tik hona Goi-mailako ikasketetarako esleitzen diren bekek hainbat neskari goi-mailako heziketarako bidea urratzen lagundu die. Batzuk medikuntza, fisioterapia edo generoko ikasketen bidetik abiatu dira. Formakuntza honek eta ondoreneko lan aukerek benetako burujabetasunean heziko ditu emakumeak.\nOinarrizko informatikan 28 emakumek jasotako trebakuntzak, teknologioa berrietara sarbide ahalbidetzeaz gain, mundu zabalerako lehikoak, orain arte emakumeentzat itxita zeudenak, ireki dizkiete.\nKoperatiba gisan lan egiteko esperientzia pilotu bat zabaldu da, orain arte Ibarretik sekula irten gabe zeuden 30 emakumek Hunza Ibarrera gaian trebatzeko egindako bidaiaren ondorioz. Urrats honek beharrezko ingurune babestua eskaini die emakumeei, ekintzaren bidez koperatiba eta ekintzailetasuna ezagutzeko bidea zabalduz. VTCen babesarekin 12 jarduera ekintzaile berri jarri dira abian.\nEgin beharreko bidea luzea bada ere, Hushe Ibarreko emakumeak geroz eta indar handiagoarekin hasi dira euren eskubideak aldarrikatzen. Emakume hauen lorpen handienetakoa izan da emakumeen lehen elkartea sortzea eskualdean: HVWA. Hau mugarria izan da, komunitateetako erabakimen kolektiboetan emakumeen partehartzea ziurtatzeko lehen urratsa izan baita.\nVTC zaharrenetako 12 emakumek hiru komite berri sorrarazi dituzte eta guztiak ari dira prestakuntza jasotzen sortu berrien kudeaketan eta jasangarritasunean.\nHushe Ibarreko emakumeak 2017an hasita martxoaren 8a ospatzen dute eta 200 baino gehiago dira parte hartzen dutenak.\nGenero gaietan gizonezkoekin egiten ari den lana, lehenago irudikaezina zena, normalagotzat ari da jotzen ikuskera kolektiboan, eta geroz eta gehiago dira maskulinitate tailerretan parte hartzen dutenak:185 gizakumek hartu dute parte familia osasunarenean eta generokoetan.


760 Euskararekiko jarreretan eta jokabideetan eragiteko oinarriak eta jarduerak LHn eta DBHn :: ikasi :: Udako Euskal Unibertsitatea\n760 Euskararekiko jarreretan eta jokabideetan eragiteko oinarriak eta jarduerak LHn eta DBHn\nAmaiera-data: 2019(e)ko azaroaren 4a\nOrdutegia: Astelehena. 17:30-20:30\nHaur eta nerabeen euskararekiko jarreretan eta hizkuntza-ohituretan eragitera begira, jarrera eta jokabide horien oinarrian zer dagoen ikustea, eta hortik abiatuz hainbat proposamen zehatz aurkeztea.\nHorren barruan garrantzia berezia emango zaio honakoari:\nProposamen zehatzak parte hartzaileen ezaugarrietara egokitzea eta eguneroko lanean praktikara eramateko modukoak izatea.\nHauek izango dira ikastaroaren eduki zehatzak:\n1. Euskararen erabileraren eta hizkuntzekiko jarreren oinarrian zer dagoen hartuko da abiapuntu moduan. Modu arin batean eskolaren eta irakasleen mugak eta ardurak zein diren ikusiko da.\nHizkuntzen ikaste prozesua aurkeztuko da (Txepetx)\nEskolaren muga kuantitatiboak azaltzen dituen taula aurkeztu da: euskarazko saioetan ematen duten ordu kopurua.\nEskolaren muga kualitatiboak ikusteko parte hartzaileen ikasleek euskara non eta zenbat jasotzen duten ikusteko ariketa egingo da parte hartzaileekin.\nEuskara gaitasunei, erabilerari eta jarrerei dagokionez irakasleen ardura zein den azalduko da.\n2. Hortik abiatuz bost arloren inguruan lan egingo da:\nElkarrizketa itxiak eta hizkuntza-jolasak\nMotibazioa oinarri duten jarduerak\nPatio ordura begirako jarduerak\nOinarri batzuetatik abiatuz hainbat adibide eta ideia ikusiko dira saioetan. Hau da, abiapuntua teorikoa den arren, ikastaroak helburu praktikoak ditu eta horregatik saioetan hainbat adibide ikusiko dira eta hainbat proposamen zehatz egingo dira. Dinamika aktiboa eta parte hartzailea izango da. Are gehiago, saio batzuk ikastaro moduan baino lan saio moduan ere ulertu daitezke: proposamenak aurrera eramatera begira irakasleen aukeretara eta ezaugarrietara egokitzeko ahalegina egingo da saioetan bertan.\nHauek dira aurreikusten diren zenbait egoera eta baliabidea:\n- Saioen lehenengo tartea ikastaroa kokatzeko erabiliko da: aurretik zer landu den ikusi, saioa bera kokatu, eta parte hartzaileek praktikara eraman dituzten jarduerak baloratu. Balorazio hauek elkarrizketa bidez egingo dira eta beste parte hartzaileei ere ekarpenak egiteko eskatuko zaie.\n- Oinarri teorikoak aurkezten direnean beti egingo dira ariketak irakasleekin oinarri horiek barneratzera begira. Ariketa horiek taldeka egingo dituzte, eta ondoren talde handian elkarbanatuko dira ondorioak eta hausnarketak.\n- Saio guztietan, tarte handi bat ariketa praktikoak egiteko erabiliko da. Gutxienez saioaren erdia ariketa praktikoak egiteko edo lantzeko erabiliko da. Ariketa batzuk talde osoak batera egitekoak izango dira baina gehienak talde txikietan egitekoak izango dira. Edukien atalean aurkeztu bezala landuko diren edukien araberako jarduerak izango dira (edukien atalean egiten zaie erreferentzia jarduera hauek jasotzen dituzten dokumentuei):\n- Jarduerak egokitzea atalean testu motekin lotutako jarduerak (Hitz debekatua, Ipuinari galderak, Derrigortutako hitzak, Ipuinean moldaketa eta abar) eta ohiko jarduerekin lotutako jarduerak (ariketa urrun, ibilbide aldrebestua, azalpen katea, eta abar).\n- Hizkuntza-jolasen eta Elkarrizketa Itxien atalean ahozko egiturekin lotutako dinamikak erakutsi eta egingo dira: Kutxa itsua, Zer falta da, Hiru lerroan eta beste hainbat.\nMotibazioari begirako atalean Erabileran eragiten duten faktoreekin lotutako jarduerak egingo dira eta ikasleekin aurrera eraman ditzaketen hainbat dinamika ere egingo dira: Garai berriak, Eleaniztasuna eta gertukoa zaintzea, Ahobizi jarduerak, eta abar.\nBestalde, ikastaroaren une ezberdinetan bestelako baliabide batzuk ere erabiliko dira: bideoak ikusiko dira (estres linguistikoa, Tribuaren berbak, Hezitzaile Berritsuak, eta abar).\nLanduko den guztia parte hartzaileei aurrez emango zaie: hainbat eduki interneten jarrita daude eta horren berri emango zaie, eta gainontzekoak emailez helaraziko zaizkie.\nEgiten diren proposamen guztiak aurrera eramateko errazak izatea nahi da eta azpiegitura eta antolaketa gutxi eskatzen dutenak.\nHHI (EPA) eta DBHko euskara irakasleak. IRALEko irakasleak


Txinako zirkuitu itxiko zirkuitu itxiko hozte dorreak / zirkuitu itxiko hozkailu lurrungarriak fabrikatzailea eta hornitzailea | Yubing\nZirkuitu itxiko hozkailuak - Kontra-fluxua\nItxitako Loop Hozte Dorreak - Fluxu gurutzatua\nInduzitutako Zirriborroa Hozteko Dorreak - Laukizuzen Mota\nInduzitutako zirriborro-dorreak - Botila biribil mota\nEnergia Sortzeko Hozte Dorre Industrialak\nRO Uraren Tratamendua\nHondakin Uren Birziklapena\nEraginkortasun handiko lurrunketa ...\nZirkuitu itxiko hozte dorreak / zirkuitu itxiko hozkailuak\nHoztutako aire lehorra beheko dorrearen alde banako pertsianetatik sartzen da, eta gorantz eta bobinen gainean tiratzen du goialdean instalatutako haizagailu axialaren indarrak, erortzen den ura asaldatuz (ura banatzeko sistematik zetorren) eta beroaren transferentzia-eraginkortasuna handitzea dorretik atmosferara isurtzen den aire heze beroaren egoeran. Lan-prozesu horretan zehar birzirkulatzen duen ur kopuru txikia lurrundu egiten da bero latenteak bobinetako hodian eta paretetan zehar transferitzen duelako, sistemari beroa kenduz. Funtzionamendu modu honetan, lurruntze-errendimendua dela eta, uzteko uraren tenperatura baxuagoa da eta haizagailuaren energia aurreztu da.\nProduktuaren errendimenduaren deskribapena\nSistema irekiko hozte dorreekin alderatuta, mantentzea errazagoa da ICEren lurrunezko zirkuitu itxiko hozkailuen ezaugarri bikaina, hau da, beste hozte sistema batzuetarako aukera bikaina da ondorengo onura hauek dituena:\n► Ur kontsumoa murriztu, energia aurreztu eta ekipoen mantenimendua.\n► Saihestu bero trukagailuetan edo antzeko instalazioetan zikinkeria faktoreen arrisku handia.\n► Instalazio eta ustiapen kostu garrantzitsuak aurreztea (ez da behar pump, balbula, hodi osagarri eta abar)\n►Aplikazio ingurune zabalagoa - begizta itxiko ekipamenduak eskuragarri daude kanpoko tenperatura izoztuetan funtzionatzeko. Erabilera anitzekoa da industria prozesuko ekipoak hoztetik, datu zentroetan eta ordenagailu geletan tenperatura mantentzen duten arte kimikoen fabrikaziora arte.\nICE kontrako fluxuaren lurrunezko zirkuitu itxiko hozkailuen egitura eta funtsezko osagaien sarrera:\nAireztapen Sistema (Haizagailua)\nKanpoko haizagailu axiala, hiru babeseko diseinuarekin, aluminiozko xafla eta IP56, F klaseko motorra duen aireztatutako aireztagailuarekin hornitua, airea blokeatu eta ihesak murriztuko dituena.\nUra Banatzeko Sistema Aurreratua\nInstalatutako saski motako spray tobera instalatutako ICE begizta itxiko hozte dorreak estalirik gabe geratzen dira uraren banaketa uniformea eta etengabea ematen duten bitartean, airearen, uraren eta prozesuko fluidoaren arteko bero transferentzia maximizatzeko, beroa baztertzeko eraginkortasuna handitzeko\nKorrosiorik gabeko ura banatzeko hodietan muntatutako sprayak desmuntatzeko erraz.\nKobre Hodi Gorria\nOsagai funtsezko ontzia kalitate handiko T2 motako kobre gorriarekin aplikatzen ari da, marka fabrikatzaile ospetsuari erositakoa, gure ekipoen errendimendu fidagarria eta egonkorra bermatzeko.\nPVCz egina eta egina, hezetasunean ur galerak murrizteko eta noraeza tasa ur kontsumoa murrizteko eta eskala ekiditeko mugatzeko.\nZenbait uretan, aire bero ponpa sisteman edo antzeko hozte prozesuan aplikatu diren hozte dorreen funtzionamenduan aire emaria kontrolatzeko balio duen motelgailua dago, ekipoen geldialdian batez ere eguraldi hotzean bero galera ekiditeko.\nAtmosferaren tenperatura 0 ℉ (-18 ℃) baino handiagoa denean, berogailu elektrikoarekin, arroaren uraren tenperatura ez da 40 ℉ (4,4 ℃) baino txikiagoa izango. Berogailuan uraren babes baxua dago, uretan murgilduta zegoenean bakarrik funtzionatuko duela ziurtatzeko. Berogailu elektrikoari buruzko elementu guztiak kaxaren barruan instalatu eta kanpoko funtzionamendurako egokitu dira.\nAldaparen diseinuak (isuri kutsatzaileen irteerarantz okertu) ura gelditzea ekiditeko eta altzairu herdoilgaitzezko iragazkiak gainezkapena eta kutsadura isurketa hobetuko ditu aldi berean kuboko kutsatzaileak eta ezpurutasunak garbitzeko.\nICE hozte dorre estandarrek korrosioarekiko erresistentzia handiko altzairuzko estalitako azken xafla erabiltzen dute, zinka osatzen baitute substratu nagusi gisa, Al, Mg eta silizio kopuruarekin batera. Zerbitzu-bizitza 3 ~ 6 aldiz luzeagoa da aluminizatutako zink altzairuzko xafla normalarekin alderatuta eta beroarekiko erresistentzia eta erresistentzia termikoa ere bikaina da.\nAurreko: Zirkuitu itxiko zirkuitu itxiko hozte dorreak / Zirkuitu itxiko hozkailu ebaporatiboak\nHurrengoa: ICE Dosifikazio Kimikoko Sistema Hozte Dorreko Sisteman Ura Tratatzeko\nKontrako fluxuaren zirkuitu itxiko hozte dorreko parametro teknikoak\nSarrera / irteera hodiaren tamaina\nZirkuitu itxiko hozkailua\nHozteko dorre itxia\nBegizta itxiko hozte dorrea\nKontrako fluxuaren zirkuitu itxiko hozte dorrea\nHozteko lurrunezko hozkailua\nLurrunezko itxita dagoen hotz dorrea\nUrez hoztutako begizta itxiko hozte dorrea\nIZOAK Hozteko TORRE SISTEMA\nZure industria-hozte ekipamenduak eta lotutako urak tratatzeko irtenbide garrantzitsuak bazkide diren heinean, ulertzen dugu saldu osteko zerbitzu sentikorrak eta fidagarriak zuretzako kritikoak direla, zurekin batera lan egingo dugu zure lantegiaren eta ekipoaren bizitza ziklo osoan zehar negozio iraunkorra bermatzeko arrakasta.\n392 aretoa, 698. zenbakia, 1588. karrila, Zhuguang Road, Shanghai, Txina\nZalantzaren bat izanez gero, ziurtatu mezuak uzten dituzula hozte dorreko sistemari eta ura tratatzeko irtenbideei buruzko informazio gehiago lortzeko.


IKEA katalogoari buruzko ohiko galderak - IKEA\nHasiera\tBezeroen arreta\tOhiko galderak\tIKEA katalogoari buruzko ohiko galderak\nIrailero IKEA-ren katalogo berria jaso ahalko duzu. Egon adi eta begiratu postontzian. Hemen kontsultatu dezakezu gure katalogoa. Horrez gain, urritik aurrera, katalogoa IKEA dendan aurkitu dezakezu. Paperezko katalogoaren ale bat eska dezakezu hemen. Katalogoak bidaltzeko gutxi gorabeherako epea bi aste baino gutxiagokoa da.\nKontsultatu eta deskargatu gure katalogo guztiak hemen. Horrez gainera, katalogoaren app-a eskura dezakezu hemen; sorpresa ugari eta material gehigarria ditu, eta zure smartphonean edo tabletan kontsulta dezakezu nahi duzunean.


FET Open, finantzaketa aukerak berrikuntza teknologiko erradikalentzat - SPRI\nSPRI / Euskadinnova / Enpresa digitala / FET Open, finantzaketa aukerak berrikuntza teknologiko erradikalentzat\nFET Open, finantzaketa aukerak berrikuntza teknologiko erradikalentzat\nFET Open programak bi deialdi ditu zabalik.\nFET Open-Future and Emerging Technologies Europako Batzordearen programa bat da, Horizontea 2020 proiektuaren barruan dagoena, eta helburutzat du teknologia disruptiboen garapeneko hasierako ikerketa-fasean dauden ekimenei laguntzea. FET Open programak finantzaketa eskainiko die praktika berritzaileen bidez etorkizuneko teknologiak garatzeko potentziala duten ikerketa proiektuei, ez-ohiko kolaborazioei edo berrikuntza disruptiboen garapenari.\nProgramak bi deialdi dauzka zabalik; bata, Ikerketa eta Berrikuntza Kolaboratiboko Ekintzetarako (RIA) eta, bestea, Koordinazio eta Laguntza Ekintzetarako (CSA). Bi kasuetan, aurtengo maiatzaren 11n amaituko da proiektuak aurkezteko lehenengo epea.\nResearch and Innovation Actions izeneko lehen deialdiak aukera teknologiko berriak irekiko dituzten ikerketak bilatzen ditu, oraindik fase goiztiarrean daudenak. Proiektuek epe luzerako ikuspegia izan beharko dute, disruptiboa eta arrisku handikoa. Era berean, diziplina anitzekoak izan beharko dute eta jakintza-eremu desberdinetako kolaborazioak irekiko dituzte. Deialdi honek 84 milioi euroko aurrekontua du guztira.\nBestalde, Coordination and Support Actions deialdiak oinarritzat ditu jakintza-arlo zientifiko industrialera komunikatu, trukatu eta eramateko proiektuak, lau azpi-taldetan sailkatuta: Communication, Exchange, Conference eta Innovation Greenhouse. Kasu honetan, finantzaketa-aurrekontua 3 milioi eurokoa da.\nFET Open programaren asmoa da gizartea eraldatuko duten teknologia disruptiboak garaiz detektatzea, ikerketari fase goiztiarretik laguntzeko. Halaber, potentzial handiko eragile berriak identifikatuko ditu, esaterako, ikerlari gazteak eta goi-mailako teknologiako ETEak.\nUrtarrilaren 25ean deialdi berrien aurkezpen jardunaldia egingo da Bruselan, Research Executive Agency eta DG Connect erakundeek antolatuta. Saioa streaming bidez emango da zuzenean, eta ondoren, argitaratu egingo dira topaketako aurkezpen guztiak.


ESPAINIAKO GAZTEEN NEGUKO TXAPELKETA | CTO DE ESPAÑA JOVENES DE INVIERNO - [EUS] Buruntzaldea Igeriketa- Albisteak\nHome Kronikak-Crónicas ESPAINIAKO GAZTEEN NEGUKO TXAPELKETA | CTO DE ESPAÑA JOVENES DE INVIERNO\nBuruntzaldea IKT astelehena, otsailak 27, 2012 Kronikak-Crónicas,\nITSASO TOLOSAK BRONTZEA, OPEN ETA ABSOLUTURAKO GUTXIENEKOAK, 4 MARKA PERTSONAL eta TALDEKO 3 ERREKOR BERRI Espainiako Gazteen Neguko Txapelketan\nItsaso Tolosak brontzea eskuratu zuen 200 bizkar frogan\nHaitz Mitxelenak marka hobetu zuen 200 tximeleta frogan\nAsteburu bikaina izan dugu Pontevedran Espainiako Gazteen Neguko Txapelketan zehar. Itsaso Tolosa eta Haitz Mitxelena izan dira bertan lehiatzen, lehena 100 eta 200 bizkar frogetan eta bigarrena 200 tximeleta frogan. Emaitza paregabeak izan dituzte biek.\nLehiatzen bera izan zen lehena. Ostiral goizean egindako frogan 2'18''39 egin zuen Haitzek bere marka segundu eta erdian hobetuz. Gainera aurreko albisteetan esan bezela teknikoki igerian hobeto egin zuen eta poliki poliki bere adinaren barruan postuak hobetuz doa.\nHaitz, igeri egindako froga bakar hontan, 15garren sailkatu zen. Zorionak Haitz !!\nAsteburuko albistea bera izan da.\nOstiral goizean Haitz-en ondoren 100 bizkar frogan lehiatu zen. Froga hontan haserako serieetan atera zen baina igeri egin zuen lehen froga hontan jada abisua eman zuen. 0 kaletik igeri eginez Itsasok 1'09''02 egin zuen bere marka 3 segundutan hobetuz. Marka honekin eta froga hontan Itsaso 7garren sailkatu zen.\nEgindako marka eta postuarekin animatuta hurrengo goizean Itsasok 200 bizkar frogan egin zuen igeri, eta froga hontan eman zuen benetako danbatekoa. Kanporaketetan 2'26''83 egin zuen Itsasok bere marka 6 segundutan hobetuz eta 12garren postu orokorrarekin arratsalderako B finaletarako txartela lortuz. Kontuan izan behar da finaletarako ez dela adin tarteen arteko banaketarik egiten eta nesketan Itsaso gazteenatakoa zela. Bere adin tartean 4 sailkatu zen eta domina bere adineko beste neska batekin jokatuko zuen arratsaldeko finalean.\nGauzak honela eta oso animatuta, arratsaldeko finala iritsi zen. Itsasok garbi zuen nolako lasterketa egin nahi zuen eta irteera momentutik lasterketa maneiatu zuen. B finalean Itsasok goizeko denbora segundu batean hobetu zuen 2'25''95 eginez eta brontzea eskuratu zuen.\nBrontzea eskuratzeaz gain esan beharra dago Itsasok bigarren marka onena egin zuela eta 97koen artean bigarren izan zela, baina beste bi igerilariak A finalean zeudenez ez zuen urrea eta zilarragatik lehiatzerik izan. Bere adinean brontzea, bigarren marka onena eta 97, 96 eta 95 urteko neskak barneratzen dituen gazte mailan Espainiako 8garren izan zen sekulako txapelketa eginez.\nZorionak Itsaso !! Ondo merezia !!\nOpen eta Absoluturako gutxienekoak\n200 bizkar frogan egindako markarekin Itsasok Udaberriko Espainiako Open Txapelketarako eta Absolutuen Espainiako Txapelketarako gutxienekoak lortu zituen. Open-a martxoaren amaieran izango da Malagan eta Espainia mailan egiten den txapelketa garrantzitsuena dela esan daiteke.\nGeratzen zaigun denbora hontan ahalik eta guztiena egingo dugu Itsaso forma onean iritsi dadin. Animo !!\nHurrengo astean Iñigo Ibarbururen txanda izango da. Iñigo Infantilen Neguko Espainiako Txapelketan izango da, Palman. Iñigo 50, 100 eta 200 libre, 200 bizkar eta 100 eta 200 tximeleta frogetan lehiatuko da.\nEMAITZAK HAITZ / RESULTADOS HAITZ\nEMAITZAK ITSASO 200 BIZKAR / RESULTADOS ITSASO 200 ESPALDA\nEMAITZAK ITSASO 100 BIZKAR / RESULTADOS ITSASO 100 ESPALDA\nArgitaratzailea Buruntzaldea IKT ordua astelehena, otsailak 27, 2012\nhaitzo209 otsailak 27, 2012 3:08 PM\nTu borja lehengo urteko emaitzak jarrituzu nerian\nBuruntzaldea IKT otsailak 27, 2012 3:22 PM\nAnonimoa otsailak 28, 2012 10:52 AM\nZORIONAK HIRURENTZAT !!!!!!


Datorren azaroaren 25ean, arratsaldeko 17:00etan Lekaion, BAIKARAren eskutik “Teknologia berriak eta sare sozialak” izenburupean hitzaldia antolatu dugu.\nBaikara, Gipuzkoako Eskola Publikoen Guraso Elkarteen Federazioa da eta urte luzez ari da guraso zein ikasleria gai ezberdinen aurrean ahalduntzen.\nHitzaldi honen helburua, gurasoak, sare sozialetan seme-alabek izan ditzaketen erabilpenera hurbiltzea da. Familia eta eskola testuinguruan seme-alaben garapen osasuntsu eta orekaturako beharrezko baliabideez eta gaitasunez hornitzen ahaleginduko gara.\nFormazioa euskaraz izango da eta pantailan elebitan aurkeztuko da.\nLehen Hezkuntzako 5.mailatik Bigarren Hezkuntzako 4.maila bitarteko familiei zuzenduta dago bereziki hitzaldia. Covid 19 dela eta aforoa kontrolatzeko familiek korreoz jasoko duzuen bertaratze galdetegia betetzea eskatzen dizuegu.\nHaur zein nerabeek izandako teknologiaren erabilera eguneratua ezagutzea.\nFamiliaren ongizatea bultzatuko duen teknologiaren kudeaketan arau eta limiteen adoste/ezartzea.\nSeme-alaben erabilpena arduratsua izan dadin, segurtasuna bermatuko duten jokaerak bultzatzea.\nTeknologien erabileraren aurrean familia ohituren transmisioa.\nTeknologiaren gehiegizko erabilpenak haur-nerabeengan eragindako ondorio emozionalak eta bestelakoak.\nInternet eta Sare Sozialen nondik- norakoak: Identitate Digitala eta Aztarna Digitala zaintzearen beharra.\nNorberak sarean emandako irudiaren inguruko hausnarketa.\nPribatutasuna aztergai: edukiak zein irudiak partekatzearen arriskuak.\nSare Sozialen bidez suertatutako komunikazio eta harreman modu berriak.\nSare Sozialen erabilpen ezegokiak ekar ditzakeen Ziberjazarpena eta Genero Indarkeria.\nHaur-nerabeek Gipuzkoan gehien erabilitako Sare Sozialen ezagupena.\nOn-line bideojokoen erabileraren onurak eta arriskuak.\nSeme-alaben babeserako segurtasun konfigurazioen ikasketa.


"Uda hau desberdina izango da: landa-turismoa eta hurbileko turismoa areagotzea aurreikusten da" | Consumer\nJuanlu Dorado, landa-komunikazioan aditua den kazetaria eta Ruralpedia proiektuko CEO\n2020 Turismoaren eta Landa Garapenaren Urtea da Turismoaren Mundu Erakundearentzat. Orain, 19. covid-a dela eta, hala izango da, milaka herritarrek beren udako asueto egunak landa-eremu batean pasatzea pentsatzen baitute. Juanlu Dorado konbentzituta dago Espainiako herrien erakarpen, aberastasun eta aniztasunaz. Ruralpediako HEEk, gure herrialdeko landa-komunitatearen proiektu integratzaileak, uda “desberdina izango den arren, uda izango da” iragarri du, eta ez da landa-eremu bat baino hobea horretaz gozatzeko. Hala, bada, badirudi berretsi egin dela 2020ko oporrak landa-ingurunean igarotzeko erreserben kopurua.\n19. cobidak dena hankaz gora jarri du, eta, bereziki, turismoan ageriko ondorioak izango dituela dirudi. Norbaitek esan du hori izango dela landa-oporren urtea… Pandemiaren ondorioz, eskaerak gora egin du?\nEgia da landa-turismoarekiko interes handiagoa dagoela, eta eskari handiagoa espero da. Hori logikoa da, nazioarteko bidaiek, oraingoz, mugak baitituzte, eta barne-turismoa asko sustatuko baita gure herrialdean. Hurbileko turismoa ere handituko dela aurreikusten da, etxetik hurbil dauden eremuak ezagutzeko. Baina argi dago uda hau desberdina izango dela eta landa-helmuga asko turistek aukeratuko dituztela.\nEskaera hori aurreikusten bada, nola lor dezakegu erreserba bat?\nBatez ere, Interneten bila. Alarma-egoera osoan zehar, landa-etxe asko jarri dira bisitariei harrera egiteko sare sozialen bidez, marketin-kanpainak eginez. Gure herrialdeko eskualde batzuetako erakundeek ere komunikazio-bide berriak eskaintzearen aldeko apustu sendoa egingo dute, bidaiariari helmugarekin komunikatzeko.\nNork ematen du izena opor-mota horretan? Uda edo urte bakoitzeko berberak izango direla uste duzue, edo herri barruko bidaiariaren profila desberdina izango dela?\nArgi dago aurtengo egoera apartekoa izango dela eta turismo nazionala espero dela, beste herrialde batzuetako pertsonen etorrerari buruzko zalantza asko baitaude. Barietatea ere izango da, familiako turismo asko, lagun-taldeak… Pandemiaren ondoren zerbait puntuala den edo datozen udetan mantentzen den ikusteko da gakoa.\nNola antolatzen da orain turismoa bezero baten baino gehiagoren etxeetan? Arau asko bete beharko dira?\nAgian, oraindik zalantza gehiago daude. Erakunde batzuk araudiak ematen ari dira landa-ostatuetarako, covid-19 izurriteak irauten duen bitartean. Ildo horretatik, osasun-agintariek emandako higiene- eta osasun-neurriak bete beharko dira: maskararen erabilera, gune komunetan gune zehatzak erabiltzea, segurtasun-distantzia… Uste dut oraindik lan asko dagoela horretarako.\nZer neurri hartu dira landa-turismoan kutsadura saihesteko?\nAurrekoaren ildotik, osasun agintariek emandako oinarrizko segurtasun eta higiene neurriak betetzea. Argi dagoena da ezen, turismoa ez denez hain masiboa eta irekia denez, segurtasun-distantzia mantentzea askoz errazagoa izango dela beste leku masiboagoetan baino.\nIbilaldiak zaldiz, piraguismoa, mendi-ibiliak, tirolinak… Landa-etxeetan, batzuetan, jarduera asko eskaintzen dira, egiten jarraitu ahal izango da?\nHori, beste hainbat gauza bezala, agintarien mende egongo da. Adibidez, jarduera horietako asko udalei edo beste enpresa batzuei lotuta daude, eta kasu bakoitza desberdina izango da. Adibidez, igerilekuen kasuan: Espainiako zenbait lekutan irekiko dira, beste batzuetan ez… Gauza bera gertatzen da jende askorekin egiten diren jarduerekin. Kasu bakoitza banan-banan ikusi beharko da.\nZer onura dituzte landa-oporrek pandemiaren testuinguruan?\nLanda-oporren onurak beti dira. Gure landa-eremuko Espainiak pertsonei eskaintzen dien deskonexioa bakarra eta imitaezina da. Sentsazioak desberdinak dira eta gure herrialdean benetako turismoaz gozatzeko aukera izugarria da, eskualde bakoitzak bere sekretuak eta xarma baititu. Eta pandemiaren kasuan, argi dago masifikaziorik ezak, espazio irekiek… urruntze soziala erraztuko dutela. Baina, hala ere, edonon zaudela ere, agintariek ematen dituzten segurtasun- eta higiene-neurri guztiak bete behar dira.


Hasiera » GREGORIO POSADA ZURRON, LEHEN HILKETA AZPEITIAN\n← LEHENDABIZIKO KASUAK 1960KO HAMARKADAN\nIÑAKI AZPIAZU, 36AN KARTZELATUA ETA 67AN EPAITUA →\nGREGORIO POSADA ZURRON,\nLEHEN HILKETA AZPEITIAN\nVillaferrueñakoa zen (Zamora), eta 33 urte zituen 1974ko apirilaren 3an. Metrailetaz jo zuen ETAren komando batek (hain zuzen, ETA-V. Batzarra deituriko fakzioa), Azpeitiko Juan XXII.aren kalean. Zenbait balakada jasota, Donostiako ospitale militarrera eraman zuten, eta handik ordu batzuetara hil zen. Handik gutxira, ETA-k ohar bidez esan zuen atentatuarekin “berehalako erantzuna” eman nahi izan ziola Koldo Iztueta erakundeko kidearen atxilotzeari, koman zegoela eraman baitzuten ospitale batera. Era berean, hildakoaren ospearekin justifikatu zuten ekintza, “euskal militante abertzale eta langileen kontra erakusten zuen fanatismoagatik eta bortizkeriagatik nabarmentzen” zelako.\nApirilaren 5ean izan ziren elizkizun ofizialak, Artzain Onaren Katedralean (Donostian) 09:45ean eta Azpeitian 19:30ean. Ezkondua zegoen, eta bi alaba zituen, 6 eta 4 urtekoak. Guardia Zibilaren 551. Komandantziako kaporala zen, eta Azpeitiko institutu armatuaren Informazio Taldeko buruzagia. Atentatuaren egileak, José Antonio Garmendia Artola eta Angel Otaegi Etxebarria, gerra kontseiluan epaitu zituzten, Burgosen, biak ere hiltzera kondenatuak 1975ko abuztuaren 28an.(*)\nGregorio Posadas izan zen lehen biktima Azpeitian, azterketa honek hartzen duen tarte kronologikoan. 1974. urtean, ETA-k hamasei lagun hil zituen (Gregorio Posada barne), ETApm-k hiru, eta erakunde armatu subertsiboetako bost kide hil egin ziren Ordena Publikoko Indarren errepresio ekintzetan. Ekintza horrekin, ETA-k lehen aldiz hil zuen erregimen frankista bateko segurtasun indarretako kide bat, herritik kanpo esangura politiko eta errepresibo txikia zuena, eta, hala, ordura arte ez bezalako ildo bat hartu zuen.(*) Espainiako Gobernuko Barne Ministerioaren arabera, ETAri egozten zaizkion 829 hilketetatik (kontuan hartuta barne zatiketak eta beste erakunde armatu batzuk), 210 Guardia Zibilak ziren.


Aroa Arrizubieta: “Etorkizun handia ikusten dut Arabako bertsolaritzan” | Gasteiz Kultura\nFORMATUAK BIDEOAK Aroa Arrizubieta: “Etorkizun handia ikusten dut Arabako bertsolaritzan”\nAroa Arrizubieta: “Etorkizun handia ikusten dut Arabako bertsolaritzan”\nBertsolaria 10 urte zituenetik, Aroa Arrizubietak EHUko Hezkuntza eta Kirol Fakultateko Magisteritza ikasketek, Armentia Ikastolan ematen dituen klaseekin eta diziplina horretako txapelketekin uztartzen ditu\nAroa Arrizubieta (Gasteiz, 2001) “intuizio bati esker” hasi zen bertso munduan. EPOko 5. mailan ari zen Armentia Ikastolan, Uxue Diaz de Cerio bertsolaria tailer batzuk ematera joan zenean. Ikasten jarraitzeko, eskolaz kanpoko bertsolaritza-ikastaro batean izena ematea erabaki zuen orduan Aroak, “Zerbait berezia ikusi nuen, jendearekin eta giroarekin oso identifikatuta sentitzen nintzen, beraz, eskolekin jarraitu nuen ikastolatik atera nintzen arte”.\nHorretaz urtebete eskas igaro da. Gaur egun, Arabako campusean Magisteritza ikasketen Lehen kurtsoan ari da buru belarri, baina Armentia Ikastolako bertsolaritza irakasle lanarekin eta txapelketa, lehiaketa eta bertso saioekin uztartzen ditu bere klaseak. “Orain momentu onean nago, baina ez dakit etorkizunean zer egingo dudan. Gustatuko litzaidake mundu honetan jarraitzea, baina beste lehentasun batzuk ditut, hala nola militantzia aktiboa edo irakasle izatea“, dio.\n18 urte baino ez baditu ere, hainbat sari eta txapelketa irabazi ditu jada. 2017an Euskal Herriko Eskolarteko Lehiaketa irabazi zuen lehen arabarra izan zen, eta 2019an Arabako Eskolarteko Txapelketa irabazi du. Aurten Arabako Bertsolari Txapelketako finalean ere parte hartu du. “Azkenaldian oso motibatuta nago gai politikoekin, baina orokorrean umorea erabiltzea gustatzen zait, jendearekin sartzea eta baita jasotzea ere”, kontatzen du.\nAroarentzat bertsolaritzak etorkizun handia du, “Interesa erakusten duten haurrak gero eta gehiago direla uste dut. Agian batzuk Raparen munduak erakarrita etorriko dira, baina urrutira iristeko aukerarekin ikusten ditut zenbait”, dio.


Berriak | 2014-11-14\nGaldakaoko Andra Mari Bigarren Hezkuntzako Institutuak ibilbidea egin du, udalerriko birziklapena aztertzeko\nUdaltalde 21 Nerbioi-Ibaizabalek jakinarazten du Galdakaoko Andra Mari Bigarren Hezkuntzako Institutuan Eskolako Agenda 21 ekimeneko lehenengo jarduera egin dela azaroaren 14an (ostirala).\nHiru ordu eta erdiko iraupena izan duen ibilbidean, heziketa-beharrizan bereziak dituzten gelako 14 ikaslek hartu dute parte, 5 irakaslek eta zentroko Eskolako Agenda 21eko koordinatzaileak lagunduta.\nTailerraren lehenengo zatia gelan egin da. Hondakin bakoitza non utzi behar den errepasatu da, eta udalerriak birziklatzeko eskaintzen dituen aukerak aztertu dira. Ariketa praktiko batean, egiaztatu da ikasleek ondo ezagutzen dutela non jarri behar diren hondakinak, behar den bezala birziklatzeko.\nZentroaren inguruetan, ikasleak talde txikietan banatu dira; talde bakoitzak hiru herritarri galdetu die ea badakiten non utzi behar den hondakin mota bakoitza eta badaukaten Galdakaoko Udalak hondakinen arloan egiten dituen sentsibilizazio-kanpainen berri.\nErantzuna positiboa izan da; izan ere, kontsultatutako herritar gehienek badakite non utzi behar duten hondakin mota bakoitza eta udalerrian birziklatzeko zein aukera dagoen. Era berean, adierazi dute badaukatela Udalak hondakinen prebentziorako egindako kanpainaren berri.\nIbilbidea egin ondoren lortutako ondorioak ikastetxean erabiliko dira, batetik, udalerriaren eta zentroaren diagnostikoa egiteko, eta, bestetik, Ekintza Plana atontzeko. Era berean, ondorio horiek ikasturte amaierako Eskolako Agenda 21en Udal Foroan zentroak aurkeztuko dituen proposamenen oinarria izango dira.


Indar Gorri: Euskal derbia, bi talde borroka bakarra\nEuskal derbia, bi talde borroka bakarra\nHurrengo asteburuan Iruñera etorriko zaizkigu gure anai-arreba arabarrak, bi euskal talde nor baino nor zelaian...eta bi zalego-talde borroka bakarrarekin buruan: Zaletuen askatasun eta eskubideen aldeko borroka. Indar faxistek Indar Gorriren aurkako operazioa burutu zutela, hilabete eskax pasatu den honetan eta jazarpen poliziala bere horretan mantentzen dutela frogatu al dezakegunean, beste kolpe errepresibo baten testigu izan gara.\nC.A.Osasunari 30.000€tako isuna ezarri nahi diote, ZGZren aurkako partiduan adierazpen askatasunaren alde eta errepresioaren aurkako ekintza bat antolatu zelako hego-harmailetan. Hau da, Osasunari egozten diotena, bere zaletuei, hauei, dagozkien eskubide bat aitortu eta horretarako libreki adierazi ahal izatea da. Ba...hauxe da Tebasek zuzentzen duen makineriaren azken delirioa, zoroa bai, baina argigarria bezain beldurgarria.\nAlaveseko zaletuei ere tokatu zaie, estamentu errepresiboen makilkadak jasotzea, eta honetan jarri nahi dugu argia, momentu batean bada ere. Jakinaren gainean eta denok ezagutzen dugu I-1921 talde arabarrak jaso duen ibilbidea, nola zuzpertu eta animatu dituzten Mendizorrotzako harmailak, beraien ibilbidea hala ere, oztopoekin topatu da. I-1921-koek legalki inskribatu ziren peña ofizial modura, Eusko Jaurlaritzan, erabakia euren markoetan eztabaidatu ondoren etorri zen eta errespetagarria da oso, baina hemen dator gakoa edo pare bat galdera:\nGurera ekarriz, etengabean gure izena inskribatzeko (legalki) erregutu eta eskatzen dizkiguten hoiei zuzendua: Zerbaitetarako balio izan die, urratsa (legeztatzearena) eman dutenei? Hau da, taldearen izena daraman pankarta jartzeko baimena lortuta, hala ere, zer gehiago dakar? Sarreren prezioak merketu al dira? Bidaiatzeko oztopoak eta debekuak desagertu al dira? Funtsean; ZALETUEN ESKUBIDE ETA ASKATASUNAK ERRESPETATZEN DIRA?\nDakigula ez, horrela kontatu izan digutelako aurrez-aurre gure lagun gasteiztarrekin egoteko aukera izan dugunean. Hala ere aldea badago, beraiek "Mendi"-n duten egoera eta Sadarren guk sufritzen dugunarekin, sarean dabiltzan argazkiei erreparatzea besterik ez dugu. Euren zuzendaritzarekin harremana ez dakigu nolakoa izango den, baina ziur gaude, behintzat, ez dela gure kasuan bezala, hain esperpentikoa eta zoroa. Beste gauza batzuk ez gehitzearren...enpin.\nHala ere, eta izenburuari helduz, argi dugu gauza bat, euskal zaletuak garen heinean herri bezala bahituak dauzkagun eskubideak aldarrikatzera goazela. Beste edozein herri-nazio bezala gurea ere mundu zabalera eskubide osoz, zabaltzeko eta jokatzen ikusteko eskubidea bereganatu nahi dugulako. Horretarako bultza egingo dugu, kalean, harmailetan eta...NOSKI, NOLA EZ, zaletu bezala gure duintasuna eta ohorea babesteko eskuetan dugun guztia erabiliko dugu, hau da...BORROKATZERA GOAZ. Tebas eta bestelako estamendu errepresiboen aurka borrokatuko gara, gure eskubideen alde, ez soilik guregatik, baizik eta etorkizunean, gaurko haurrek beste futbol-eredu bat, topatzeko eta pasio-eder hau bizi ahal izateko ere, mugarik gabe, oztoporik gabe...KRIMINALIZAZIORIK GABE\nEgilea: Indar Gorri ordua: 04:50


kritiken hemeroteka » Emakumea izateaz\n« Bizitza eta literatura | Isiltasunari hitzak »\nEmakumea izateaz Javier Rojo / El Correo, 2019-05-11\nAmatasunaren gaian oinarrituta, Ione Gorostarzuk emakumearen paperaz hausnartzen du “Ez da erditzea” izenburuko poema liburu honetan. Ez dakit poesiaren alorrean paradigma aldaketa baten aurrean gauden, baina susmoa dut horixe gertatzen ari dela. Azken urte hauetan plazaratzen diren liburu askotan subjektu poetikoa agertzen zaigu erdigunean, bere nitasuna (azken finean idazlearen figurarekin pareka daitekeen nitasuna) hanpatua agertzen delarik. Poesiak, elaborazio erretoriko-poetikoak alde batera utzita, aitortza pertsonalen itxura hartzen du, non norberaren burua adieraztea garrantzitsuena den. Komunikazio poesia da. Sentimenduak edota ideiak plazaratzen dira, eta gehienbat sentimendu edo ideia horiek komunikatzean datza poesia. Joera hau gero eta zabalagoa da, eta iruditzen zait oraindik sistema poetikoaren erdigunean ez badago ere, nahiko hurbil dagoela. Ione Gorostarzuren poesia puntu horretan kokatzen dela iruditzen zait. Beraz, berak zabaldu nahi duen mezuak hartzen du garrantzirik handiena.


X. Joanes Etxeberri Saria – info.Donostialdea\nDonostialdeko ESIan arreta eta bestelako zereginak euskaraz egitea sustatzen duten ekimenak eta lanak aitortzea da sari honen xedea. Donostialdeko ESIko lanak onartzeaz gain, Gipuzkoako gainerako zerbitzu-erakundeetan egindako lanak ere onartuko dira; betiere, Donostialdeko ESIko euskararen erabileran eragina baldin badute.\n2. Nori zuzendua\nLehiaketa Donostialdeko ESIko langileei zuzenduta dago. Dena den, zerbitzu erakunde horren lan esparruan eragin zuzena duten lanak aurkezten badira, parte hartu ahal izango dute hauek ere: Osakidetzaren Gipuzkoako zerbitzu-erakundeetan eta osasun-arretaren egituran txertaturik dauden itunpeko zentroetan lan egiten duten langileek eta Osakidetzakoak ez diren baina haren esparruan diharduten erakundeetako kideek (Medikuntza Fakultatea, Erizaintza Fakultatea, gaixo eta emaileen elkarteak, etab.).\nEpaimahaiak kontuan hartuko du, bereziki, ekimenak edo lanak paziente eta senitartekoengan izan dezakeen eragina euskararen erabilera sustatu, bultzatu eta sendotzeko. Epaimahaiak erabakia arrazoituko du, irabazitakoa saritzeko erabili dituen argudioak adierazita.\nLanak orijinalak eta euskaraz landutakoak izango dira. Sariketara aurkezturiko lanaren autoretza ziurtatu behar da eta ez dela beste lan baten kopia edo itzulpen soila. Aurkeztutako lana beste baten egokitzapena denean, horrela adieraziko da eta memorian zehaztuko dira ezaugarri berritzaileak.\nIrabazleak 1.500 € jasoko ditu eta oroigarria. Finalistak oroigarria jasoko du.\n2021eko urriaren 31 arte.\n6. Eskabidea eta dokumentazioa aurkeztea\nEskabide-orria: parte hartzaileen datuak (izen-abizenak, telefonoa, helbide profesionala edo akademikoa eta helbide elektronikoa) eta erakundearenak (izena eta telefonoa), baita behar bezala betetako datuen babesari eta oinarriak onartzeari buruzko atalak ere.\nLanaren edo ekimenaren deskribapena: lana bera edo ekimenaren memoria zehatza, euskaraz.\nJoanes Etxeberri Sariaren Idazkaritzaren helbide elektronikora bidaliko da:\nEuskarria eta formatua:\nTestu idatzia bada, pdf formatuan.\nIkus-entzunezkoa bada, mp4 formatuan.\nEuskaraz edo, lanaren ezaugarriengatik hala behar duenean, elebitan aurkeztuko da: hitz-zerrendak, hiztegitxoa, etab.\nDonostialdeko ESIko zuzendari-gerenteak Euskara Batzordeko lehendakariak proposatutako kideen artean izendatutako epaimahaiak erabakiko du lan-saritua, eta epaia erabakigarria izango da.\nDonostialdeko ESIak saritutako lanak argitaratzeko eskubidea dauka, epai-egunetik aurrera kontatzen hasi eta gehienez ere sei hilabeteko epearen barruan. Saritu ez diren lanak ez dira itzuliko.\nOinarrietan aurreikusi ez direnak epaimahaiak erabakiko ditu.\nTel. 943 007416\nJoanes Etxeberri Sariaren Idazkaritza\nTel. 943 007085\nNext story Ikastaroa: Gernu-kateterrei lotutako gernubideko infekzioak murriztea (Online)\nPrevious story 2021eko abuztuko aldi-baterako kontratazio-txostena


AIESTARAN GOENA GOIKOA\nARANBURU GARMENDIA familia\nAISTRANGONE omen da Zaldibiko baserririk zaharrenetakoa, eta horregatik ematen dio auzoari izena: Aiestaran-Erreka.\nBere inguruko baso eta zelaien izenen artean dauzkagu Etxertxo, Zelai-Txiki, Olasasti, Elatxiki, Etxaburu, Erlaundi. Aistrangone baserrikoek bi izengoiti dituzte gogoan: Teniente eta Mozo.\nEtxe-jabe dira 1978tik aurrera. Hala ere, aurretik baserria handituz joan zen, artean maizter izanagatik.\nKonponketa-aldi asko izan ditu Aistrangoenak alde honetan. Garmendia-Erauskin familian ez omen zen erraz izan konponketak egiten hastea. Etxekoandreak, Josefa Mari Erauskinek, baserria konpondu egin nahiko zuen eta etxeko jaunak, Matias Garmendiak berriz, atzeratu egin nahi zuen obra. Orduan etxekoandreak pentsatu omen zuen kanpoan zeuden semeak bazkaltzera etortzen zirenean, gaia haiei aterarazi behar ziela. Hala, semeren batek atera du gaia eta aitak ezezkoa esan aurretik ama semearen alde jarri omen zen, eta aita, horretaz jabetuta izan arren, konponketak egin egin omen ziren.\nDemetria Garmendia Erauskin geratu zen etxerako eta bere senarra Patxi Aranburu, oso esku onekoa omen zen, eta hark ere etxea barrutik berak konpondu omen zuen. Azken konponketak 1980an eginak dira.\nBaserritik errepide bitartean aldapa dago. Oinez herriko plazatik hogei minutura dago. Herriko bidea 1954 inguruan egin zen.\n1908an ezkondu ziren Matias Garmendia, bertako semea, eta Josefa Mari Erauskin, Urtsukorta baserriko alaba. 1946an ezkondu ziren, berriz, Patxi Aranburu, Arruabarren baserriko semea, eta Demetria Garmendia Erauskin, bertako alaba. Zaldibin ezkondu, otordua etxean egin eta ezkontz-bidaia Zaragozara egin omen zuten.\nBaserrian baziren behiak eta idiak. Hiru behi eta bi idi, baina Aiestaran Goenakoak artzai ziren Enerion. Erleak ere bazituzten etxean. Ordiziako ferian saltzen zuten.Etxerako dena baserritik ateratzen zuten.\nHazaldi gehienetan baserrian bezala baserritik kanpo ere lan egin dute bertan bizi izan direnak. Artzai, Zentralean, Fabrika Handian, Indarrenean… Baita herritik kanpo joan ere “trozoetara”, alegia, trenbideak egitera. Horretan ari zirela hil omen ziren XIX. mende erdi aldean, 1880 aldera, bi zaldibitar Lekunberrin, bata Arruabarrena Murua, Olaldeko semea, eta bestea Garmendia Murua, Aistrangonekoa, lehengusuak.\nGarmendia-Erauskin familiaren ondorengo adarrak eta Erauskinen aurreko genealogiatik abiatuta bildua dago Arbol Genealogico Irastorza-Garmendia liburuan. Liburu honek argitalpen ezberdinak izan ditu. Aurrenekoa 1945ean Candido Garmendia Erauskinek 1945ek uztailaren 1ean egina. 2.a 1991eko otsailean Miguel Amoros Garmendiak egina, eta urte berean eranskin batekin gehitua. Urtsuko Errotan jaiotetxea duten hazaldiei buruzko informazio paregabea da, 1991era bitarte. Gazteleraz dago.\nInformazio emailea: Maria Dolores Aranburu Garmendia\nAIESTARAN GOENA GOIKOA: ARANBURU GARMENDIA FAMILIA\nAIESTARAN GOENA GOIKOA, airetik ikusia


Merkatutik harago - Boligrafo gorria\nHasiera » Kulturgintza » Merkatutik harago\nGerediaga elkarteko presidente Nerea Mujika eta Eusko Jaurlaritzako Kultura sailburu Bingen Zupiria joan den ostiralean Donostian emandako prentsaurrekoan (argazkia: Durangoko Azoka).\nPandemiari aurre egiteko neurrien despit, urteko zita kultural garrantzitsuenak ari dira aurkitzen modua 2020ko edizioak hutsean ez pasatzeko. Durangoko Azokak ere, euskal kulturarentzat ia denbora-unitatearen maila daukan hitzorduak, pixkanaka eman dio forma aurtengoari.\nHiru kontzeptutan laburbildu daiteke: salmenta digitala, programazio deszentralizatua eta Azokaren ohiko egutegitik haragoko presentzia edukitzeko asmoa. Joan den ostiralean aurkeztu zuten Azokaren aterkipean Hego Euskal Herriko hainbat lekutan egingo den programazio musikala. Agerraldi berean azaldu zutenez, katalogo bat prestatuko dute abenduaren 9tik urtarrilaren 8ra arte Durangoko espiritua luzatzeko eta Eguberrietako erosketekin lotzeko, liburu-dendetan eskura egongo dena.\nAhalegina hor dago, baina zalantzak ez dira gutxi argitaletxeen eta eragile kulturalen artean: zenbat salduko da ezohiko bide horretatik? “Durango efektuak” mobilizatuko ditu kulturzaleak topaleku fisikorik gabe? Inkognita horren erdian Bingen Zupiria Eusko Jaurlaritzako Kultura eta Hizkuntza Politikarako sailburuak herritarrei eskatu die “modu kolektiboan” erantzuteko.\nAlegia, erosteko, hori baita bere esanetan “industria kultural” euskaldunaren atzean dauden sortzaileak babesteko modua. Eta neurri batean arrazoi du sailburuak, Durango oso puntu garrantzitsua da euskaraz diharduten kultura alorreko enpresen ustiapen-kontuetan; eta noski, azpiegitura ekonomiko horiek beharrezkoak dira euskal esparru kulturalak egoera zail honetan biziraun dezan.\nBaina bestalde, kulturgileek behar duten babesa produktuen erosketara mugatuz, truke ekonomiko hutsera murrizten da esperientzia kulturala. EAEko Gobernua norabide hori seinalatzen duten mezuak emititzen ari da 2020an, batzuetan modu nahiko esplizituan –Zupiriak El Diario Vasco egunkariari duela hilabete inguru eskainitako elkarrizketan adibidez–.\nMarko ekonomizista horrek arduraren pisua sektore publikotik herritarren bizkarretara botatzen du eta, bide batez, gauza asko planoz kanpo utzi ere bai, adibidez, profesionalak izan gabe –eta sarritan izan nahi izan gabe– euskal kulturan inportanteak diren sortzaile eta ekimen ugarirekin zer gertatzen ari den.\nHoriek babesteko modu bat izan liteke liburu eta diskoak erostea, noski; ez ordea modu bakarra, ezta erakunde publikoek nagusiki sustatu behar luketena ere. Kultura gizarte osoaren funtsezko ondasuna baita, eta estuasun egoera honetan ahal den guztia salbatzekotan –ez bakarrik gehien saltzen duena–, baitezpadakoa izango da merkatu-logikatik haragoko perspektibekin lan egitea.\n‘Fight Club’, Txinako zentsoreak eta fabulatxoak\nDjokovic afera (oinarrizko partikulak)\nEz begiratu aldamenera\nBOST MINUTUKO IKASTAROA! Ordinalak eta banatzaileak / Liburua / Imanol Epelde | Eskolaegunezegun(e)k Liburuak lapurtzeko gogoa daukat bidalketan\n‘Hondar ahoak’: honelako telesail baten zain zeuden ikusleak | EIBZko liburutegia(e)k 'Hondar ahoak': honelako telesail baten zain zeuden ikusleak bidalketan


Rottweiler elkarteak esan du txakur arriskutsuen dekretua diskriminatzailea dela | Consumer\nRottweiler elkarteak esan du txakur arriskutsuen dekretua diskriminatzailea dela\nGizartetik baztertzea eta arraza horiek mafien esku geratzea lortu dela dio.'\nEduardo Díaz Club Rottweiler de España elkarteko ordezkariak, arraza honetako albaitari eta hazleak, atzo “jabeak eta haien eskubideak diskriminatzea” zela esan zuen Gobernuak onartutako Errege Dekretuak. Dekretu horren arabera, “arraza arriskutsutzat” hartutako txakurra izan nahi duten pertsonek lizentzia izan beharko dute eta proba psikofisikoak egin beharko dituzte.\nDiazek adierazi zuen Errege Dekretu horrek, zortzi txakur-arraza eta haien gurutzatzeak barne hartzen dituenak, “akats bat dela argi eta garbi”; izan ere, haren iritziz, zerrenda hori ez da egon behar “herrialde bakoitzean arriskutsutzat jotzen den arraza-mota desberdina delako”. Haren iritziz, “nefastoa” da arraza-zerrenda horiek egitea, “demonizatu” egiten direlako, eta “gizartean baztertzen den gauza bakarra da arraza horiek mafien esku geratzea edo merkatu beltzean saltzea”. Halaber, esan zuen proba psikologikoak “ez daudela soberan”, baina uste du proba fisikoak “gehiegizkoak” direla.\nEspainian 150.000 txakur inguru daude rottweiler arrazakoak, baina “oso gutxitan” gertatzen direla esan zuen. Era berean, ziurtatu zuen Errege Dekretua “ustekabea” izan dela “aditu bati kontsultatu gabe” onartzeko, eta gaineratu zuen “oso urrun” dagoela arazoa konpontzetik. Zakur-arraza guztientzako araudia bazela esan zuen, zakurrak leku publikoetan zeudenean muturrekoa eta uhala jartzeko betebeharra barne hartzen zuena.


Odol emaileak behar dira - Soraluze - Plaentxia.eus\nOdol emaileak behar dira\nUbane Madera Zangitu 2022-01-20 08:48\nBihar, barikua, odol ateratzeak egitera etorriko dira odol emaileen elkarteko osasun profesionalak. Itxaropena Nagusien Elkarteko aretoan egongo dira,16:30etik 20:30ak bitartean. Oraingo honetan, odola ematera bertaratzeko deialdi berezia egin dute. Euskadiko Odol Emaileen elkarteak 5.000 odol-emate lortu nahi ditu Transfusio eta Giza Ehunen Euskal Zentroaren odol stocka ia hutsik dagoelako.\nOdol Emaileen Elkartetik beti egiten dute odola ematera joateko deia, baina oraingo honetan, larrialdiko deia egin dute. Euskadiko Odol Emaileen Elkartetik jakinarazi dute urtarrilaren 31ra bitartean, 5.000 odol ateratze lortu nahi dituztela.\nOdol erreserbak agortuta\nEsplikatu dutenez, Transfusio eta Giza Ehunen Euskal Zentroak egoera larria bizi du. Gaur egun, hiru egunetarako odol erreserbak dituzte baina hamar egunerako erreserbak izatea beharrezkoa izaten da.\nGabonetako oporraldiak zein pandemiak eragin du odol erreserben jaitsiera. Egoera horri buelta emateko, orain izaten dira emaileak baino %40 gehiago beharko lirateke.\nIldo horretan, jakinarazi dute COVIDarengatik positibo eman duteneke ere edozein momentutan eman dezaketela odola. Adituek komunikabideetan emandako azalpenen arabera, orain arte ez dago "odol bidezko transmisio-kasu dokumentaturik", eta, beraz, pertsona batek "edozein unetan eman dezake odola".\nTxanda hartu behar\nGogoan izan, hori bai, pandemia dela-eta, aldez aurretik hartu behar dela odola ematera joateko txanda. Horretarako telefonoz deitu beharra dago, bihar, 08:30etik 13:30ak bitartean, honako zenbakira: 943 007884.


Zabalik 15. Punto de Vistaren atal ofizialean filmak inskribiduteko epea - bizkaie.biz\nBizkaie! 2020-06-19 13:07 Zinemea\nIrailaren 18ean amaituko da filmak aurkezteko epea.\nPunto de Vista Nafarroako Zinema Dokumentaleko Nazinoarteko Jaialdiak hamabosgarren edizinoko atal ofizialean filmak aurkezteko epea edegi dau. 2020ko irailaren 18ean amaituko da filmak inskribiduteko epea; inskribiduteko formularioa hemen.\nIruñean, 2021eko martiaren 15etik 20ra bitartean izango da XV. Punto de Vista.\n2018ko abuztuaren 1etik aurrera egindako film dokumentalek hartu leikie parte jaialdiaren atal ofizialean, edozein nazionalidadetakoak izanik be. Ez dira onartuko ez fikzinoko filmak, ez instituzionalak edo publizidadekoak, ezta erreportajeak edo kazetaritza-izakerako lanak be. Ez dago mugaketarik gaiei, iraupenari eta jatorrizko hizkuntzeari jagokenez.\nInskripzinoa doban da.\nPunto de Vista 2021 jaialdiaren atal ofizialaren hautaketa-batzordea jaialdiaren zuzendaritza artistikoak eta zinema dokumentaleko adituek osotuko dabe. Abenduan zehar emongo ditu ezagutzera aukeratutako filmak. Batzordearen helburua lanak jaialdiari berezko jakezan kalidade eta sormen-idea eta erispideen arabera aukeratzea izango da:\nPunto de Vista maila desbardinetan topaketak sortzeko espazioa da, gero eta hobeagoa izateko asmoz, barrikuntzea helburu.\nPunto de Vistak arreta berezia emoten deutse proposamen ausartak, bilaketea helburu dabenak, aurkezten dituen ikus-entzunezko sortzaileei.\nPunto de Vistak errealizadoreek filmen subjektuei zein ikusleei erakusten deutsen konpromiso etikoa baloretan dau.\nPunto de Vistaren atal ofizialak errealidadearen ezagutza eta adierazpen independentea ahalbidetzen ditu.\nEz-fikzinoko zinemagintzea goraipatu nahi dau Punto de Vistak.\nAurreko edizinoetan bezela, mundu osoko produkzinoak batuko dituan sekzino ofizial bat eratzea dau jaialdiak helburu, alkarren kontra lehiatuko diralako errealidadea antzemoteko modu desbardinakaz, ikuspuntu desbardinak baititue, barritzaileak, independenteak eta maila sozielaen konprometituak beti.\nLaster, jaialdiaren antolakuntza-batzordea eratuko da, nazinoarteko epaimahai, izentau eta haren kideak aukeratuko dituana, sektoreko aditu eta profesionalen artean. Punto de Vista 2021 Nafarroako Zinema Dokumentaleko Nazinoarteko Jaialdiaren amaiera-ekitaldian emongo dau irabazleen barri.\nEpaimahai sari ofizialak erabagiko ditu: Film onenari Punto de Vista sari nagusia, 10.000 eurokoa. Epaimahaiak bere ustez jaialdiaren sekzino ofizialaren film onena izandakoa proponiduko dau, modu arrazoituan, sarirako, iraupena eta nazionalidadea edozein izanik be; zuzendaritza onenari Jean Vigo sari nagusia, 5.000 eurokoa. Sariak Jean Vigoren figurea ohoratu nahi dau eta haren lana adierazoten daben balio etiko eta formalak ondoen islatzen dituan atal ofizialeko filma proponiduko dau, modu arrazoituan, sarirako; film labur onenari saria, 3.000 eurokoa. 35 minutuko edo gitxiagoko film onena proponiduko da, modu arrazoituan, sarirako; aipamen bereziak: Epaimahaiak gehienez aitamen berezi bi egin leikez, sari ekonomiko bakoak biak.\nEra berean, hurrengo sari bereziak ezarri dira:


Orozkoko haurrak eta nagusiak, elkarrengandik ikasten - Aiaraldea.eus\nOrozkoko haurrak eta nagusiak, elkarrengandik ikasten\nOrozkoko Udala 2018-07-09 07:00 Jendartea Orozko\nBelaunaldien arteko ekimena ikastetxearen, egoitzaren eta udalaren arteko elkarlanetik jaio da eta oso positiboki baloratu dute parte-hartzaileek.\nOrozkoko eskola publikoko 5.mailako ikasleek eta nagusien egoitzako hainbat pertsonak 'Elkarrekin ikasten' ekimenean parte hartu zuten ekainean. Hala, haurrek egoitzako nagusien bisita jaso zuten ikastetxean eta bertako ikasgelak, gimnasioa, jantokia, ortua, etab. erakutsi zizkieten. Bitartean, pasadizoak partekatu zituzten eta hausnartu zuten hezkuntzak izan duen bilakaeraren inguruan.\nBigarren fasean, ikasleek adinduen zentroa bisitatu zuten. Bertan txirula emanaldia eskaini zuten eta haiek egindako erroskillak dastatzeko parada izan zuten. Egoiliarrek eskuz egindako irudi bat oparitu zieten haurrei, eskolako gelan jartzeko oroigarri moduan.\nBelaunaldien arteko ekimena ikastetxearen, egoitzaren eta udalaren arteko elkarlanetik jaio da eta oso positiboki baloratu dute parte-hartzaileek. Besteak beste, ekimen baliagarria izan da adingabeen garapen pertsonalean lagundu duelako ezagutza berriak eskuratuz eta nagusien baliagarritasun sentimendua indartu duelako.\n2 Independenteek eskatu diete Tubacexeko langileei enpresak ordaindutako greba egunaren dirua Asviamie elkarteari ematea\n3 "Matxismo ezkutua, egunerokotasunean agerian" ikasleekin lantzeko dosierra sortu du Faktoriak\n6 [IRITZIA] Pokemon GO ez da desagertu oraindik


...eta liburutegia itsaso bihurtu zen - Bidasoko Hitza : Bidasoko Hitza\n...eta liburutegia itsaso bihurtu zen\nUdazkenean hasiko den ziklorako apaintzen ari dira liburutegia\nAurreikusita zegoen eta iragarpenak bete egin dira. Itsasoak Hondarribiko harresiak gainditu ditu eta Kale Nagusiraino sartu da. Zuloaga Etxean izan du eragin handiena, itsasoko faunaz bete baita jauregia. Kolore eta forma guztietakoak, txikiak, handiak, ertainak, arrainak, olagarroak, itsas izarrak, karramarroak, itsas zaldiak… Denetarik.\nLiburutegia ozeano bihurtzen ari dira Herman Melvillen 200. urteurrena ospatzeko. Irailetik aurrera Moby Dick, Melvillen liburu ezagunena protagonista izango duen zikloa abiatuko dute liburutegian. Orain aste batzuk aurkeztu zuten eta gaur zikloa apaintzeko eskulan tailerra egin dute, kartoiarekin eta Goma EVArekin eginiko fauna sortu dute, zikloari buruzko erakusketa osatzeko.\nHurrengo zita abuztuaren 1ean izango da, Melvillen urtebetetze egunean. Mendaria prestatuko dute arratsalde horretarako, tarta eta guzti. Hori bai, orain artekoa ikusita, itsasoko urarekin itzaltzen ez diren kandelak beharko dituzte tartarako.


kritiken hemeroteka » Kezkak bideratzeko\nGloria Mundi / Fernando Morillo / Elkar, 2004\nKezkak bideratzeko Oier Guillan / Gara, 2004-09-25\nGarai bakoitzak bere erronkak ditu eta haien isla izan ohi dira gizakion kezkak, eztabaidak, beldurrak. Hauek guztiak sarri ezin dira ulertu iragan gertu nahiz urruna aintzat hartu gabe. Gaur egun gero eta handiagoa da, kasu, gizakion ustezko garapenak mundu mailan ekarri dituen ondorioekiko kezka, aldaketa klimatikoa, besteak beste, eta haien baitan gizarte ezberdinen arteko gatazkak askotan autosuntsiketara bideratuak direneko sentipena nagusitzen da. Eleberri entretenigarria osatu du Fernando Morillok Gloria Mundi argitaratu berriarekin, baina liburua bada hori baino gehiago ere, zientziaren balioaz gogoeta egiten baitu trama garatzearekin batera.\nElkarri estuki loturiko bi hari eskaintzen dira liburuan. Batetik orain mende erdi Einstein eta Oppenheimer zientzilarien gidaritzapean egindako bilera sekretu baten berri ematen da. Zientzilari ugari elkartzen dira bertan eta, Hiroshima eta Nagasakiko gertaeren itzalpean, zientziaren norabidearekiko kezka biziak lotzen ditu hitzordu berean, batez ere arlo honetako aurkikuntza berriek boterea dutenen aldetik izan lezaketen erabilpen interesatuengatik arduratuta. Azken buruan, bonba nuklearrekin gertatutakoen ildotik, gizadi osoaren kalterako izan litekeen ezagutzaren erabilpenak eta funtsean gizakiarekiko mesfidantza sakonak elkartzen ditu jatorri ezberdineko zientzilariak.\nBestetik, berrogeia hamar urteren bueltan Euskal Herrian bertan kokatzen den trama dago. Donostia inguruko eskenatoki ezagunak aukeratu ditu Morillok pertsonaia nagusien gorabeherak kokatzeko, era berean CIAren esku ezkutuak bultzatutako hilketa eta haren osteko ikerketaren bidetik eskenatoki hori mundu mailara zabalduz. Bigarren hari honi dagokionez, pertsonaien marrazketa nahiz egoera zenbaiten azalpena sinesgarritasunaren muga hauskorretan dabiltzala esaten ausartuko nintzateke (ez naiz ari “errealismoaz”, irakurlea istorio batean barneratzen laguntzen duen “sinesgarritasunaz” baizik). Horrekin batera tramaren bilakaerak ez du agian sorpresa handiegirik ekarriko, baina orohar erritmoak eta kontatzeko modu gertuak atsegina bilakatzen dute narrazioa ezein zalantzaren gainetik.\nBadira, edonola ere, autoreak liburua hornitzeko landu dituen ezaugarri gehiago. Bi hari paraleloek aurrera egin ahala elkarrizketetan zientziari loturiko kontzeptu, teoria eta esperimentu ezberdinen berri ere ematen da. Orri bazterreko oharren laguntzaz haien azalpen laburrak eskaintzen dizkio autoreak irakurleari. Ohar hauen presentziak ez dio istorioari kalterik egiten eta narrazioa aberasten du. Zientzia kontuetan jakitun denak ez du topatuko, agian, aportazio gehigarri berezirik, baina lerro hauen buru dabilen ezjakin honentzat, kasu, interesgarria suertatzen da oharren zerbitzua. Ohar horien ildotik liburu osoaren oinarrian dagoen aipatu gogoetara itzultzen naiz. Gizakien jakin-nahi asegaitzak naturaren oinarria bera interpretatu eta ulertzera eraman lezakeen arren, jakinduria hori kontrolatzeko ezintasun kontraesankorra agerikoa da oso. Horren aurrean protagonistek nahiz irakurle askok ere ziur aski sentitu lezaketena dago, nola kaleko jendearen eskuetatik guztiz at mugitzen diren mundu osoaren historia eta patuaren norabidea baldintzatu dezaketen erabakiak, eta horrek sortarazi lezakeen ezintasuna, nahiz eta azken buruan kaleko jende horrek berak jasaten dituen erabaki horien ondorio zuzenak.\nFuntsean, sorpresa handiegirik gabeko trama eskaintzen du Morillok, baina irakurlearekiko hurbilekoa suerta litekeen erritmo eta kontatzeko moduz idatzia.